open-index/open-wikipedia-markdown huggingface dataset:
နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ

**နိုင်ငံတော် စီမံအုပ်ချုပ်ရေးကောင်စီ ဥက္ကဋ္ဌ**သည် ၂၀၂၁ ခုနှစ် အာဏာသိမ်း စစ်အစိုးရ၏ အုပ်ချုပ်ရေးအဖွဲ့ဖြစ်သော နိုင်ငံတော်စီမံအုပ်ချုပ်ရေးကောင်စီ၏ ခေါင်းဆောင်ဖြစ်သည်။ အာဏာသိမ်းစစ်အစိုးရမှ ဖွဲ့စည်းထားသော စစ်အစိုးရအဖွဲ့၏ ခေါင်းဆောင်လည်းဖြစ်သည်။ လက်ရှိဥက္ကဋ္ဌမှာ ဗိုလ်ချုပ်မှူးကြီးမင်းအောင်လှိုင်ဖြစ်သည်။ ၂၀၂၁ ခုနှစ် ဩဂုတ်လ ၁ ရက်နေ့မှစ၍ နိုင်ငံတော်စီမံအုပ်ချုပ်ရေးကောင်စီ၊ စီမံခန့်ခွဲရေးကော်မတီကို ပြည်ထောင်စုသမ္မတမြန်မာနိုင်ငံတော်၊ အိမ်စောင့်အစိုးရဟူ၍  ပြောင်းလဲဖွဲ့စည်းခဲ့သည်။ကောင်စီဥက္ကဋ္ဌမှာ နိုင်ငံတော်ဝန်ကြီးချုပ်ဖြစ်လာခဲ့ပြီး ဒုတိယဥက္ကဋ္ဌမှာ ဒုတိယဝန်ကြီးချုပ် ဖြစ်လာခဲ့သည်။အိမ်စောင့်အစိုးရ ဖွဲ့စည်းပြီးနောက်တွင် ပြည်ထောင်စုအစိုးရအဖွဲ့ ကိုဖွဲ့စည်းကာ ၎င်းက ဥက္ကဋ္ဌ လုပ်သည်။

နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီအား အုပ်ချုပ်ရေးယန္တရားအဖြစ် ပြင်ဆင်ဖွဲ့စည်းခဲ့သည်။

## သမိုင်းကြောင်း 
၂၀၂၀ပြည့်နှစ် ရွေးကောက်ပွဲအနိုင်ရ လွှတ်တော်ကိုယ်စားလှယ်များဖြင့် တတိယအကြိမ်လွှတ်တော်များကို စတင်ရန် စီစဉ်ထားသည့် ၂၀၂၁ ခုနှစ် ဖေဖော်ဝါရီလ ၁ ရက်နေ့ နံနက်တွင် တပ်မတော်မှ အာဏာကိုသိမ်းယူမှုပြုလုပ်ခဲ့သည်။ ဒုတိယသမ္မတ (၁) ဦးမြင့်ဆွေမှအပ ကျန်ရှိသော နိုင်ငံတော်၏ ထိပ်ပိုင်းခေါင်းဆောင်များ၊ ဗဟို/ပြည်နယ်/တိုင်း အစိုးရအဖွဲ့ဝင်များ၊ အနိုင်ရ လွှတ်တော်ကိုယ်စားလှယ်များနှင့် အခြားထင်ရှားသူအချို့ကို မတရားဖမ်းဆီး ထိန်းသိမ်းခဲ့သည်။ ထိုနေ့ နေ့လယ်ပိုင်းတွင် တပ်မတော်ပိုင် မြဝတီ ရုပ်သံမှတစ်ဆင့် ဗိုလ်ချုပ်မှူးကြီး မင်းအောင်လှုင်ဒုတိယသမ္မတ(၁)ဦးမြင့်ဆွေကို ယာယီသမ္မတခန့်အပ်ကာ နိုင်ငံတော်ကို အရေးပေါ်အခြေအနေအဖြစ် (၁)နှစ်ကြေညာကြောင်း၊ နိုင်ငံတော်၏ အုပ်ချုပ်ရေး၊ ဥပဒေပြုရေး၊ တရားစီရင်ရေး အာဏာများကို တပ်မတော်ကာကွယ်ရေးဦးစီးချုပ်ထံ လွှဲအပ်ကြောင်း ကြေညာခဲ့သည်။ 

ဖေဖော်ဝါရီလ ၂ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဥက္ကဋ္ဌ၊ ဒုတိယဥက္ကဋ္ဌ၊ အတွင်းရေးမှူး၊ တွဲဘက်အတွင်းရေးမှူး၊ အဖွဲ့ဝင်များဖြင့်ဖွဲ့စည်းခဲ့သည်။ အာဏာသိမ်း စစ်ခေါင်းဆောင် ဗိုလ်ချုပ်မှူးကြီးမင်းအောင်လှိုင်က ဥက္ကဋ္ဌအဖြစ် တာဝန်ယူသည်။

## အခွင့်အာဏာ 
အာဏာသိမ်း စစ်ခေါင်းဆောင်သည် တပ်မတော်ကာကွယ်ရေးဦးစီးချုပ်အဖြစ်ပါ ပူးတွဲတာဝန်ထမ်းဆောင်သဖြင့် နိုင်ငံတော်၏ အာဏာ ၃ ရပ်လုံး ၎င်းထံတွင် ရှိလေသည်။ရှိသည်ဆိုသော်ငြားလည်း ၎င်း၏ စစ်အစိုးရ အုပ်ချုပ်သည် ကို မခံချင်၍ ပြန်လည်တိုက်ခိုက်နေသူအများအပြား ရှိသောကြောင့် အသုံးချရာတွင် အခက်အခဲ ရှိသည်။ 

## ဥက္ကဋ္ဌများစာရင်း
##  
## ဒုတိယ ဥက္ကဋ္ဌ 
**နိုင်ငံတော်စီမံအုပ်ချုပ်ရေးကောင်စီ ဒုတိယဥက္ကဋ္ဌ**သည် နိုင်ငံတော်စီမံအုပ်ချုပ်ရေးကောင်စီ၏ ဒုတိယဥက္ကဋ္ဌဖြစ်သည်။
### စာရင်း
## အခြားကြည့်ရန်
*မြန်မာနိုင်ငံ၏ သမ္မတ
*နိုင်ငံတော်၏ အတိုင်ပင်ခံပုဂ္ဂိုလ်
*နိုင်ငံတော်စီမံအုပ်ချုပ်ရေးကောင်စီ

## ကိုးကား
ကဏ္ဍ:မြန်မာနိုင်ငံ၏ နိုင်ငံရေး
ကဏ္ဍ:မြန်မာနိုင်ငံ၏ နိုင်ငံတော်အကြီးအကဲများ
ကဏ္ဍ:နိုင်ငံတော်စီမံအုပ်ချုပ်ရေးကောင်စီ
ဓမ္မအဖွဲ့အစည်းရန်ပုံငွေ

**ဓမ္မအဖွဲ့အစည်းရန်ပုံငွေ** (; The M.L. Maniratana Bunnag Dhamma Society Fund ဟုလည်း ပုံမှန်အားဖြင့်သိကြ) သည် ထိုင်းနိုင်ငံတွင် တည်ရှိသည့် ထေရဝါဒဗုဒ္ဓဘာသာဆိုင်ရာ အဖွဲ့အစည်းတစ်ခု ဖြစ်သည်။ အဖွဲ့ကို ၁၉၉၇ ခုနှစ်တွင် Thanpuying M.L. Manitatana Bunnag (1923–2000), Lady-in-Waiting to Her Majesty Queen Sirikit (၁၉၅၀–၂၀၀၀) နှင့် Dhamma Society First Chairperson (၁၉၉၈–၂၀၀၀) တို့က တည်ထောင်ခဲ့သည်။ လှူဒါန်းမှုဆိုင်ရာ အဖွဲ့အစည်းဖြစ်သည်။ အဖွဲ့သည် ပိဋကတ်သုံးပုံကို လက်တင်ဘာသာဖြင့် ဖြန့်ဖြူးခြင်းလုပ်ငန်းများကို ဆောင်ရွက်ခဲ့သည်။ လတ်တလောမကြာသေးမီ ပိဋကတ်သုံးပုံနှင့် ပတ်သက်သည့် ဆောင်ရွက်မှုများအနေဖြင့် တိပိဋကစာပေနှစ်ပတ်လည်နှင့် ဓမ္မလက်ဆောင်အဖြစ် ပိဋကတ်သုံးပုံအခမ်းအနားကို ကျင်းပခဲ့သည်။

## လှူဒါန်းမှုများ
## ကမ္ဘာ့တိပိဋကစီမံချက်
## ထုတ်ဝေမှုများ
## ပြင်ပလင့်များ
*Dhamma Society
*Tipitaka quotation 
*Tipitakahall
*World Tipitaka 

## ကိုးကား
ကဏ္ဍ:ထိုင်းနိုင်ငံရှိ အကျိုးအမြတ်မယူသော အဖွဲ့အစည်းများ
မြန်မာနိုင်ငံ သတင်းမီဒီယာကောင်စီ

**မြန်မာနိုင်ငံသတင်းမီဒီယာကောင်စီ** (; MPC) သည် မြန်မာနိုင်ငံရှိ သတင်းမီဒီယာများကို ထိန်းကျောင်းကြီးကြပ်သော အဖွဲ့အစည်းတစ်ခုဖြစ်၍ မီဒီယာဆိုင်ရာအမှုအခင်းများကို  စုံစမ်းစစ်ဆေး ဖြေရှင်းပေးရသော အဖွဲ့တစ်ခုလည်းဖြစ်သည်။ အဖွဲ့သည် သတင်းမီဒီယာကျင့်ဝတ်များကို ရေးဆွဲရန်၊ မြန်မာ့မီဒီယာအဝန်းအဝိုင်းအတွင်း မီဒီယာနှင့်သက်ဆိုင်သောသူ (သတင်းထောက်စသည်) များ၏ အခြေခံအခွင့်အရေးနှင့် လွတ်လပ်ခွင့်တို့ကိုကာကွယ်ရန် စသောရည်ရွယ်ချက်ဖြင့် ဖွဲ့စည်းခဲ့ကြသည်။ မူလက ကောင်စီကို ပြန်ကြားရေးဝန်ကြီးဌာနကတာဝန်ပေးခန့်အပ်သောသူ (၂၀) ဦးဖြင့်စတင်ဖွဲ့စည်းခဲ့၍ ဥက္ကဋ္ဌမှာ တရားရုံးချုပ်တရားသူကြီး ဦးခင်မောင်လေးဖြစ်ကာ ရည်ရွယ်ချက်သည် ဆင်ဆာဖြတ်တောက်ခြင်းများ ရပ်ဆိုင်းပြီးနောက် သတင်းမီဒီယာကိစ္စရပ်များကို ကောင်းစွာလည်ပတ်လှုပ်ရှားနိုင်စေရန်ဖြစ်၏ ။ 

ထို့နောက် လွတ်လပ်သော မြန်မာနိုင်ငံသတင်းမီဒီယာကောင်စီကို ၂၀၁၈ အောက်တိုဘာ ၃၀ တွင် (၂၉) ဦးဖြင့် အသစ်တဖန်ပြန်လည်ဖွဲ့စည်းခဲ့ပြီး ဥက္ကဋ္ဌအဖြစ် ဟံသာဝတီဦးအုန်းကြိုင်မှ ဆောင်ရွက်ခဲ့သည်။

၂၀၂၁ တပ်မတော်က အာဏာသိမ်းယူခြင်းပြီးနောက် သတင်းမီဒီယာများအနေဖြင့် နိုင်ငံတော်စီမံအုပ်ချုပ်ရေးကောင်စီအား အာဏာသိမ်းအစိုးရဟု သုံးနှုန်းခြင်းမပြုရန် စစ်ကောင်စီ၏ ပြန်ကြားရေးဝန်ကြီးဌာနက သတင်းမီဒီယာကောင်စီနှင့် သတင်းစာတိုက်အချို့ကို ဖေဖော်ဝါရီ ၁၁ ရက်တွင် အကြောင်းကြားစာ ပေးပို့ခဲ့လေသည်။ ထိုသို့ဖိအားပေးခြင်းခံရပြီးနောက် သတင်းမီဒီယာကောင်စီအဖွဲ့ဝင် ၂၆ ဦးအနက် ၂၄ ဦးအထိ နုတ်ထွက်ခဲ့ရာ ဖေဖော်ဝါရီ ၂၃ ၌ ကောင်စီဝင်နှစ်ဦးသာ ကျန်ရှိခဲ့သည်။

၂၀၂၁ ခုနှစ် စက်တင်ဘာ ၇ ရက် တွင် မြန်မာနိုင်ငံသတင်းမီဒီယာ ကောင်စီဝင်ရွေးချယ်တင်မြှောက်ရေးအဖွဲ့ ဖြင့် ကောင်စီအသစ်အား ရွေးချယ်ကြသည်။ ဦးအုန်းမောင် ဥက္ကဋ္ဌ အဖြစ် ရွေးချယ်တင်မြှောက်ခံရသည်။

ထိုအဖွဲ့ သက်တမ်းပြည့်မြောက်ခဲ့သည့် ၂၀၂၄ ခုနှစ် စက်တင်ဘာ ၁၀ ရက် တွင် နောက်ထပ် မြန်မာနိုင်ငံသတင်းမီဒီယာကောင်စီ အသစ် ကို ထပ်မံရွေးချယ် ဖွဲ့စည်းသည်။ ဒေါက်တာ တင်ထွန်းဦး ဥက္ကဋ္ဌ အဖြစ် တင်မြှောက်ခံရသည်။

## ဝေဖန်မှုများ 
## ကိုးကား
ကဏ္ဍ:မြန်မာနိုင်ငံရှိ မီဒီယာ
ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
သတိုးဟိန်း

**သတိုးဟိန်း** (၁၉၇၃ မွေးဖွား) သည် မြန်မာနိုင်ငံသား စီးပွားရေးလုပ်ငန်းရှင်ဖြစ်သည်။

## ငယ်ဘဝနှင့်ပညာရေး 
၁၉၇၃ တွင် မွေးသည်။ ၁၉၉၅ ခုနှစ်တွင် ရန်ကုန်တက္ကသိုလ်မှ ဘွဲ့ရသည်။ ၂၀၀၈ ခုတွင် ရန်ကုန်စီးပွားရေးတက္ကသိုလ်မှ အမှုဆောင်စီးပွားစီမံမဟာဘွဲ့ကို ယူသည်။ စင်ကာပူအမျိုးသားတက္ကသိုလ်မှ စီးပွားရေးကျောင်းနှင့် ကယ်လီဖိုးနီးယား တက္ကသိုလ်မှ လော့အိန်ဂျလိအန်ဒါဆင်စီမံခန့်ခွဲရေးကျောင်းတို့ အာရှပစိဖိတ်ဒေသအတွက် ပေါင်းသင်သည့် ကမ္ဘာလုံးဆိုင်ရာအမှုဆောင်စီးပွားစီမံမဟာဘွဲ့ကိုလည်း ရခဲ့သည်။

## စီးပွားရေးခြေလှမ်းများ 
ဘွဲ့ရသည်နောက် မိဘလုပ်ငန်း၌ နိုင်ငံခြားများနှင့် ပြောဆိုညှိနှိုင်းရသည့် ဆက်ဆံရေးအရာရှိအဖြစ် ဝင်လုပ်သည်။ နောက် ဒပ်ခ်ျကုမ္ပဏီ ခမ္မီနိုဗာ (Cheminova) မှာ မြေဩဇာကို ပြည်တွင်းသို့ သွင်းရန် မြန်မာ့ဩဘာကုမ္ပဏီကို ထူထောင်သည်။ 

၁၉၉၇ ခုတွင် နာမည်ကျော် ကောမက် ရွက်ဖြန်းမြေဩဇာကို ထုတ်ရောင်းနိုင်ခဲ့သည်။

၂၀၀၃ ခုတွင် ဧရာဝတီမျိုးစေ့ချရေသွင်းကုမ္ပဏီကို ထူထောင်ကာ နိုင်ငံခြားစပ်မျိုးများကို တင်သွင်းသည်။
၂၀၁၀ ခုတွင် ဥရောပသို့သွင်းနိုင်သော ဆန်အရည်အသွေးကောင်းရစေရန် ပဲခူးနယ်၌ ဒေါ်လာ ၃ သန်းတန် ဆန်စက်ဆောက်သည်။

၂၀၁၅ ခုတွင် ဂျာမနီမှ နာမည်ကြီးမြေဩဇာတံဆိပ် နိုတ္ထြိုဖိုစကာ (Nitrophoska) ကို ပြည်တွင်းသို့ သွင်းသည်။

၂၀၁၆ ခု၊ ဖေဖော်ဝါရီလတွင် ကမ္ဘာ့ဘဏ်၏ နိုင်ငံတကာဘဏ္ဍာရေးကော်ပိုရေးရှင်းမှ ရန်ကုန်၌ စိုက်ပျိုးရေးသုံးဓာတုစက်ရုံတည်ရန် အစုစပ်ချေးငွေအဖြစ် ဒေါ်လာ ၁၀ သန်းထုတ်ချေးသည်။ အဆိုပါစက်ရုံမှာ ဒေါ်လာ ၂၅ သန်း ကုန်ကျမည်ဖြစ်သဖြင့် လိုငွေ ၁၅ သန်းအနက်မှ ၁၀ သန်းကိုလည်း ၎င်းကော်ပိုရေးရှင်းမှပင် ချေးပေးမည်ဖြစ်သည်။ ဧပြီလရောက်သော် ကနဦးချေးငွေ ၁၀ သန်းမှ ၁.၅ သန်းကို အရင်းအဖြစ် မတည်ပေးပြီး ကျန် ၆ သန်းကို ကျေးလက်ချေးငွေဝန်ဆောင်မှုအဖြစ် သုံးစွဲရန် သတ်မှတ်ကာ၊ စုစုပေါင်း ၇.၅ သန်းကို လျှော်ပေးသည်။ ထိုနှစ် ဒီဇင်ဘာလတွင် နွေပင်လယ်အထူးစက်မှုဇုန်၌ ၎င်းစက်ရုံကို ဆောက်သည်။

၂၀၁၇ ခုတွင် မဟာစိုက်ပျိုးရေးအသေးစားချေးငွေလုပ်ငန်းကို စတင်သည်။ 

### ဒါရိုက်တာအဖြစ်ဆောက်ရွက်သည့်လုပ်ငန်းများ 
* မြန်မာဩဘာအုပ်စု ကုမ္ပဏီ လီမိတက်
* မဟာစိုက်ပျိုးရေး အများပိုင် ကုမ္ပဏီ လီမိတက်
* ဝိစာရအပြည်ပြည်ဆိုင်ရာ ကုမ္ပဏီ လီမိတက်
* ရွှေကဝမြေ ကုမ္ပဏီ လီမိတက်
* ရွှေကဝ ကုမ္ပဏီ လီမိတက်
* ပီတိပြည့်စုံ ကုမ္ပဏီ လီမိတက်
* တိုးအာကာမြေ ပဲမျိုးစုံ ကုမ္ပဏီ လီမိတက်
* ကျူပက်ခ် ကုမ္ပဏီ လီမိတက်

## မိသားစုဘဝ 
ဒေါ်စိုးမာလာနှင့်လက်ထပ်ရာ သား ၃ ယောက်ရှိသည်။

## ကိုးကား 
## ပြင်ပလင့်များ 
ကဏ္ဍ:၁၉၇၃ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ စီးပွားရေးလုပ်ကိုင်သူများ
ကျော်မိုးထွန်း

**ဦးကျော်မိုးထွန်း** (၁၉၆၉ ဖွား) သည် နယူးယောက်မြို့ ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်ဖြစ်သည်။ ယခင်က ဂျီနီဗာမြို့ ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်ဖြစ်သည်။

## ငယ်ဘဝနှင့်ပညာရေး 
၁၉၆၉ ခုတွင် မွေးဖွားခဲ့သည်။ ရန်ကုန်တက္ကသိုလ်မှ နိုင်ငံတကာဆက်ဆံရေးဘာသာနှင့် ဘွဲ့ရသည်။ ဂျပန် အပြည်ပြည်ဆိုင်ရာတက္ကသိုလ်မှ စီးပွားစီမံ မဟာဘွဲ့ယူခဲ့သည်။

## သက်မွေးလမ်းကြောင်း 
၁၉၉၃ ခုမှ ၂၀၁၅ ခုအတွင်း နေပြည်တော်နှင့် ရန်ကုန်ရှိ ဝန်ကြီးဌာနရုံးများတွင် တာဝန်ထမ်းကာ အင်ဒိုနီးရှား၊ စင်္ကပူ၊ ဆွစ်ဇာလန်နှင့် အမေရိကန်နိုင်ငံတို့သို့ သံတမန်ကိစ္စများဖြင့် သွားရောက်ဖူးသည်။

၂၀၁၆မှ ၂၀၁၈အထိ နိုင်ငံခြားရေးဝန်ကြီးဌာနအောက်ရှိ အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန ညွှန်ကြားရေးမှူးချုပ်အဖြစ် တာဝန်ထမ်း​ဆောင်ခဲ့သည်။

၂၀၁၈ ခုနှစ်တွင် ဂျီနီဗာရှိ ကုလသမဂ္ဂရုံး၌ မြန်မာနိုင်ငံ၏ အမြဲတမ်းကိုယ်စားလှယ်အဖြစ် နိုင်ငံတကာအဖွဲ့အစည်းများတွင် ပါဝင်ခဲ့သည်။ဆွစ်ဇာလန်နိုင်ငံ သံအမတ်ကမ္ဘာ့ကုန်သွယ်ရေးအဖွဲ့ အမြဲတမ်းကိုယ်စားလှယ်၊ ဓာတုလက်နက်တားမြစ်ရေးအဖွဲ့ဝင် စသော တာဝန်များကိုလည်း ထမ်းဆောင်လျက်ရှိသည်။

၂၀၂၀ ပြည့်၊ စက်တင်ဘာ ၅ ရက်တွင် သူ့အား ဂျီနီဗာမြို့မှ နယူးယောက်မြို့ရှိ ကုလသမဂ္ဂရုံးတွင် ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်အဖြစ် ခန့်အပ်ကြောင်း ပြန်တမ်းထုတ်သည်။ ၂၀၂၀ ပြည့်၊ အောက်တိုဘာလ ၂၀ ရက်တွင် နယူးယောက်ရှိ ကုလသမဂ္ဂရုံး၌ မြန်မာနိုင်ငံ၏ အမြဲတမ်းကိုယ်စားလှယ်အဖြစ် ပြောင်းရွှေ့တာဝန်ယူသည်။

၂၀၂၁ ဖေဖော်ဝါရီလ ၂၆ နယူးယောက်မြို့ရှိ ကုလသမဂ္ဂ အထွေထွေညီလာခံတွင် အာဏာသိမ်းကောင်စီကို ဆန့်ကျင်၍ ဒေါ်အောင်ဆန်းစုကြည် အစိုးရအတွက်ကိုယ်စားပြု ပြောဆိုခဲ့သည်။ ထို့ကြောင့် နိုင်ငံကို သစ္စာဖောက်မှု၊ တရားဝင်မဟုတ်သောအဖွဲ့တစ်ခုအတွက် ပြောဆိုမှုဖြင့် ဦးကျော်မိုးထွန်းကို ထုတ်ပယ်သည်ဟု ၂၀၂၁ ဖေဖော်ဝါရီ ၂၇ ၌ နိုင်ငံပိုင် ရုပ်မြင်သံကြားမှ အာဏသိမ်းကောင်စီက ကြေညာခဲ့သည်။ သို့သော် ကမ္ဘာ့ကုလသမဂ္ဂအနေဖြင့် စစ်ကောင်စီကို မြန်မာနိုင်ငံအစိုးရသစ်အဖြစ် အသိအမှတ်မပြုဘဲ ဦးကျော်မိုးထွန်းသည် မြန်မာနိုင်ငံသံအမတ်အဖြစ် ဆက်လက်ရှိနေကြောင်း ကုလအရာရှိတစ်ဦးကဆိုခဲ့သည်။ နယူးယောက်မြို့ရှိ ကုလသမဂ္ဂတွင် မြန်မာကိုယ်စားပြုကိုယ်စားလှယ်အတွက် အပြောင်းအလဲဖြစ်ကြောင်း ဆက်သွယ်ပြောဆိုမှုမရှိသေးပါဟူ၍လည်း ကုလပြောရေးဆိုခွင့်ရှိသူ Stephane Dujarric ကထုတ်ဖော်ပြောကြားခဲ့ပြီး ဦးကျော်မိုးထွန်းကလည်း ထိုအမိန့်ကိုတုံ့ပြန်မှုအဖြစ် ဆက်လက်တိုက်ပွဲဝင်သွားရန် သိန္နိဋ္ဌာန်ချထားသည်ဟူ၍ ပြောဆိုခဲ့သည်။

## ထင်ရှားသောဆောင်ရွက်မှု
၂၀၂၁ ဖေဖော်ဝါရီလ ၂၆ တွင် နယူးယောက်မြို့၌ ပြုလုပ်သော ကုလသမဂ္ဂ အထွေထွေညီလာခံ၌ မြန်မာကိုယ်စားလှယ် ဦးကျော်မိုးထွန်းသည် မထင်မှတ်ထားဘဲ CRPH ကို ကိုယ်စားပြု တက်ရောက်ခဲ့၍ လက်ရှိ အာဏာရယူထားသူကို ဆန့်ကျင်ပြီး ကုလသမဂ္ဂ၌ တက်ရောက်ပြောကြားခဲ့ခြင်းသည် မြန်မာသံတမန်ရေးဖြစ်စဉ်တွင် ရှေးယခင်ကတည်းက မကြားဖူးခဲ့တဲ့ ဖြစ်ရပ်တစ်ခုဖြစ်လာခဲ့သည်။ ၎င်း၏ ဆွေးနွေးတင်ပြချက်၌ မြန်မာစစ်တပ်ကို ဆန့်ကျင်ရန်နှင့် မြန်မာပြည်သူများ၏ လုံခြုံရေး တတ်နိုင်သမျှနည်းလမ်းများဖြင့် ဆောင်ရွက်ပေးရန်ကိုလည်းပြောကြားခဲ့သည်။

## မိသားစုဘဝ 
အိမ်ထောင်ရှိသူဖြစ်ပြီး သားသမီး ၂ ယောက်ရှိသည်။

## ဂုဏ်ပြုခံရခြင်း 
နိုင်ငံတော်သမ္မတရုံး အမိန့်ကြော်ငြာစာအမှတ် ၉/၂၀၂၁ အားဖြင့် "ပြည်သူ့ဝန်ထမ်းကောင်း" တံဆိပ်ကို ချီးမြှင့်ခံရပြီး ၂၀၂၂ ခုနှစ်၊ မတ်လ ၄ ရက်တွင် ယင်းတံဆိပ်ကို နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် (၂၈/၂၀၂၂) အားဖြင့် ပြန်လည်ရုပ်သိမ်းကြော်ငး ထုတ်ပြန်ခဲ့သည်။ 

## ကိုးကား 
ကဏ္ဍ:မြန်မာ သံအမတ်ကြီးများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၆၉ မွေးဖွားသူများ
ရိုက်တာ

**ရိုက်တာ** (; (; /ရွိုက်တာဇ်/) သည် ကနေဒါအခြေစိုက် တောမ်ဆန် ရွိုက်တာဇ် ကော်ပိုရေးရှင်းက (Thomson Reuters) ပိုင်ဆိုင်သော သတင်းဌာနတစ်ခုဖြစ်သည်။ သတင်းဌာနတွင် သတင်းထောက် ၂,၅၀၀ ခန့်နှင့် ဓာတ်ပုံသတင်းထောက် ၆၀၀ ခန့်ရှိ၍ ကမ္ဘာအနှံ့ နေရာဒေသပေါင်း ၂၀၀ ကျော်၌ သတင်းရယူနေသော အဖွဲ့အစည်းတစ်ခုဖြစ်၏ ။ ရိုက်တာသတင်းဌာနသည် ကမ္ဘာပေါ်၌ အကြီးဆုံးသောသတင်းဌာနများအနက်တစ်ခုလည်းဖြစ်ပေသည်။ 

၁၈၅၁ ခုနှစ် လန်ဒန်မြို့တွင် ဂျာမန်ဖွား ပေါလ် ရွိုက်တာက သတင်တည်ထောင်ခဲ့ကာ ထို့နောက် တောမ်ဆန် ကော်ပိုရေးရှင်းက ၂၀၀၈ တွင် ရယူခဲ့ပြီး ယခု၌မူ တောမ်ဆန် ရွိုက်တာ၏ မီဒီယာအခွဲတစ်ခုလည်းဖြစ်သည်။

## မြန်မာသတင်းထောက်များ 
၂၀၁၈ ခုနှစ်တွင် ရိုဟင်ဂျာရွာတစ်ရွာ၌ ဖြစ်ပွားခဲ့သော လူသတ်ပွဲအား စုံစမ်းစစ်ဆေးနေစဉ် နိုင်ငံတော်လျှို့ဝှက်ချက်များကို ရယူခဲ့သည်ဟုဆိုကာ ရိုက်တာသတင်းထောက်နှစ်ဦး ကိုဝလုံးနှင့် ကိုကျော်စိုးဦးကို ထောင်ဒဏ် (၇) နှစ်စီ ပြစ်ဒဏ်ချမှတ်ခဲ့သည်။  ၎င်းတို့၏ ဖမ်းဆီးခံရမှုနှင့် ပြစ်ဒဏ်ချမှတ်ခံရမှုတို့ကို သတင်းလွတ်လပ်ခွင့်အပေါ် တိုက်ခိုက်မှုအဖြစ် ကျယ်ကျယ်ပြန့်ပြန့် ရှုတ်ချခဲ့ကြသည်။ သတင်းထောက်များဖြစ်သည့် ဝလုံးနှင့် ကျော်စိုးဦးတို့သည် Foreign Press Association Media Award နှင့် Pulitzer Prize for International Reporting အပါအဝင် ဆုများစွာကို ရရှိခဲ့ကြပြီး ၂၀၁၈ ခုနှစ်အတွက် Time Person of the Year အဖြစ် အခြားသော ဖိနှိပ်ခံသတင်းထောက်များနှင့်အတူ ရွေးချယ်ခံခဲ့ရသည်။ . ထောင်ထဲတွင် ၅၁၁ ရက်ကြာနေထိုင်ပြီးနောက် ကိုဝလုံးနှင့် ကိုကျော်စိုးဦးတို့သည် နိုင်ငံတော်သမ္မတ ဦးဝင်းမြင့်၏ လွတ်ငြိမ်းချမ်းသာခွင့်ဖြင့် ၂၀၁၉ ခုနှစ် မေလ ၇ ရက်နေ့တွင် ပြန်လည်လွတ်မြောက်လာခဲ့သည်။ 

## ကိုးကား
မြန်မာနောင်း

**မြန်မာနောင်း** (အင်္ဂလိပ်: Myanmar Now) သည် မြန်မာနိုင်ငံ အခြေစိုက်သတင်းအေဂျင်စီတစ်ခုဖြစ်သည်။ မြန်မာနောင်းစာနယ်ဇင်းသမားများသည် ဗမာ၊ အင်္ဂလိပ်နှစ်ဘာသာသုံးဘာသာဖြင့် သတင်းဆောင်းပါးများကိုအွန်လိုင်းဝက်ဘ်ဆိုက်များပေါ်တွင် ထုတ်ဝေရေးသားဖြန့်ဖြူးသည်။ အေဂျင်စီအနေဖြင့်နိုင်ငံတစ်ဝန်းရှိသတင်းနှင့်သတင်းမီဒီယာ ၅၀ ကျော်၏သတင်းများကိုပုံမှန်ထုတ်ဝေသည့်ဖြန့်ဖြူးသောကွန်ရက်တစ်ခုနှင့်အတူအခမဲ့ဖြန့်ဝေသည်။ 

၂၀၁၉ ခုနှစ်၊ စက်တင်ဘာလတွင် မြန်မာနောင်းကို ဖတ်ရှုသူ ၃၅၀,၀၀၀ ကျော်နှင့် မြန်မာနောင်းသတင်းထောက် ၃၀ ရှိသည်။ ၎င်းသည် အကျင့်ပျက်ခြစားမှု ၊ ကလေးအလုပ်သမား ၊ လူ့အခွင့်အရေး နှင့် တရားမျှတမှု အပါအဝင် အခြားသော အရေးပါသည့် ကိစ္စရပ်များကို ဖော်ထုတ်ရေးသားခဲ့သည်။

## သမိုင်း 
မြန်မာနောင်းကို လွတ်လပ်သော ဘက်မလိုက်သည့် သတင်းမီဒီယာလောကထွန်းကားတိုးတက်ရန်အတွက် ၂၀၁၅ ခုနှစ်တွင် Thomson Reuters ဖောင်ဒေးရှင်းမှ တည်ထောင်ခဲ့သည်။ အေဂျင်စီကို သတင်းထောက်ချုပ်နှင့် အယ်ဒီတာချုပ် ကိုဆွေဝင်းနှင့် ရိုက်တာသတင်းထောက်သင်းလဲ့ဝင်မှ ဦး ဆောင်သည်။ သတင်းဝန်ဆောင်မှုစတင်သည့် အချိန်မှစ၍ ကိုဆွေဝင်းအပါအဝင် မြန်မာနောင်း၏ဂျာနယ်လစ်အတော်များများသည် ၎င်းတို့၏ စုံစမ်းဖော်ထုတ်ချက်များအတွက် စစ်တပ်နှင့်ဥပဒေအာဏာပိုင်များမှ မကြာခဏခြိမ်းခြောက်ခြင်းခံခဲ့ရသည်။

၂၀၂၁ ခုနှစ် မတ်လ ၈ ရက်နေ့တွင်၏ အာဏာသိမ်းစစ်အစိုးရသည် မြန်မာနောင်းရုံးခန်းအား ဝင်ရောက်စီးနင်းဖျက်စီးခဲ့သည်။ မတ်လ ၉ ရက်နေ့တွင် စစ်အစိုးရသည် လတ်တလောဖြစ်ပွားနေသည့် ဆန္ဒပြမှုများကို ထိန်းသိမ်းရန်အတွက် မြန်မာနောင်းအပါအဝင် သတင်းမီဒီယာ ၅ ခုအား ထုတ်ဝေခွင့် ပိတ်သိမ်းလိုက်သော်လည်း မြန်မာနောင်းမှ တရားမဝင်အမိန့်ဟုဆိုကာ ဆက်လက်ထုတ်လွှင့်ခဲ့သည်။

## ဆုတံဆိပ်များ 
၂၀၁၆ ခုနှစ်တွင် မြန်မာနောင်းသတင်းထောက် ထက်ကောင်းလင်းသည် သူ၏ နိုင်ငံအတွင်းရှိ လိင်အလုပ်သမားများအတွက် ရေးသားခဲ့သည့် ဆောင်းပါးတစ်ခုကြောင့် ဥရောပကော်မရှင်မှ ချီးမြှင့်သော Lorenzo Natali Media Prize ကို ရရှိခဲ့သည်။

ထိုနှစ်တွင်ပင် သူသည်  ၉၆၉ လှုပ်ရှားမှုအတွင်း စုံစမ်းဖော်ထုတ်မှုများအတွက် အာရှ သတင်းစာထုတ်ဝေသူများအဖွဲ့ဆုပေးပွဲတွင် ဆုရရှိခဲ့သည်။

မြန်မာနောင်းသည် ၎င်း၏သတင်းပေးပို့ ပူးပေါင်းဆောင်ရွက်များကြောင့် Online Journalism Award for "2020 Excellence in Collaboration and Partnerships" ကို ရရှိခဲ့သည်။

## သတင်းထောက် ဖမ်းဆီးမှု 
မြန်မာနောင်းဓာတ်ပုံသတင်းထောက် ကိုစိုင်းဇော်သိုက်ကို ၂၀၂၃ ခုနှစ်က မိုခါမုန်တိုင်း ဖြစ်ရာဒေသမှာ သွားရောက်သတင်းဓာတ်ပုံရိုက်ကူးချိန် စစ်ကောင်စီက ဖမ်းဆီးခဲ့ပြီး သဘာဝဘေး အန္တရာယ်ဆိုင်ရာစီမံခန့်ခွဲမှုဥပဒေ၊ ဆူပူလှုံ့ဆော်မှုဆိုင်ရာဥပဒေ၊ ဆက်သွယ်ရေးဥပဒေ ၊ နိုင်ငံတော်အကြည်ညိုပျက်စေမှုဥပဒေများနှင့်စွပ်စွဲကာ စစ်ခုံရုံးကနေ ထောင် အနှစ် ၂၀ အထိ ချမှတ်ထားသည်။​ 

## အခြားဖတ်ရန် 
* မြန်မာတိုင်း(မ်)သတင်းစာ
* ဧရာဝတီ သတင်းစာ
* ၇ ရက် နေ့စဉ်သတင်းစာ (7 Day News)

## ကိုးကားချက်များ 
## ပြင်ပလင့်များ 
* 
* 
*
ညွန့်ဖေ

ဒေါက်တာ**ညွန့်ဖေ**သည် ၂၀၂၁ ခုနှစ် မြန်မာနိုင်ငံ အာဏာသိမ်းမှုတွင် နိုင်ငံတော်စီမံအုပ်ချုပ်ရေးကောင်စီမှ ခန့်အပ်ထားသော ပညာရေးဝန်ကြီးဖြစ်သည်။ ယခင်က ပုသိမ်တက္ကသိုလ် ပါမောက္ခချုပ်အဖြစ် တာဝန်ထမ်းဆောင်ခဲ့ကာ ထိုတက္ကသိုလ်တွင် ငွေကြေးအရှုပ်အရှင်းများကြောင့် နိုင်ငံတော်သမ္မတရုံး၏ ဖြေရှင်းချက်တောင်းခြင်း ခံခဲ့ရသူဖြစ်သည်။

## ငွေကြေးအရှုပ်အရှင်းကိစ္စများ 
ပုသိမ်တက္ကသိုလ် ပါမောက္ခချုပ်မှ နေပြည်တော်ရှိ ပညာရေးဝန်ကြီးဌာန ပညာရေးလေ့လာဆန်းစစ်အကဲဖြတ်ရေးအဖွဲ့၏ ညွှန်ကြားရေးမှူးချုပ်အဖြစ် ပြောင်းရွှေ့ရန် အမိန့်စာထွက်လာချိန်တွင် ပါမောက္ခချုပ် အခွင့်အာဏာမရှိတော့ပဲ ပုသိမ်တက္ကသိုလ်၏ ဝန်ထမ်းအိမ်ရာအဟောင်းများကို အသစ်တည်ဆောက်ရန် ကုမ္ပဏီတစ်ခုနှင့် အလျှင်အမြန် စာချုပ်ချုပ်ဆိုခဲ့သည်။ထို့အပြင် ကျောင်းသားများအပေါ် ငွေကြေးကောက်ခံမှုများ၊ ကျောင်းတွင်းငွေကြေးသုံးစွဲမှုများနှင့်လည်း ပြဿနာများ ရှိခဲ့သူဖြစ်သည်။

## ကိုးကား 
ကဏ္ဍ:မြန်မာနိုင်ငံ၏ ပညာရေးဝန်ကြီးများ

ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ဆပ်ပြာကျင်းရွာ

**ဆပ်ပြာကျင်းရွာ** အမည်ရှိသည့် ရွာများမှာ
* ဆပ်ပြာကျင်းရွာ၊ မြင်းမူမြို့နယ်
*ဆပ်ပြာကျင်းရွာ၊ ရှားတော၊ မြန်အောင်မြို့နယ်
*အမှတ် (၃) (ခေါ်) ဆပ်ပြာကျင်းရွာ၊ ကျောက်ပန်းတောင်းမြို့နယ်
* ဆပ်ပျာကျင်းရွာ၊ ပဲခူးမြို့နယ်
* ဆပ်ပျာကျင်းရွာ၊ ငါန်းဇွန်မြို့နယ်
* ဆပ်ပျာကျင်းရွာ၊ သရက်ပင်၊ မိတ္ထီလာမြို့နယ်
* ဆပ်ပျာကျင်းရွာ၊ မိတ္ထီလာမြို့နယ်
* ဆပ်ပျာကျင်းရွာ၊ ဒီပဲယင်းမြို့နယ်
ခရစ်တီးန် ရှရိန်နာ ဘာဂနာ

**ခရစ်တီးန် ရှရိန်နာ ဘာဂနာ** (; ခရစ်တီးနာ ရှရာနာ ဘော့ဂီနာ) သည် ဆွစ်လူမျိုး သံတမန်တစ်ဦးဖြစ်၍ မြန်မာနိုင်ငံဆိုင်ရာ ကုလသမဂ္ဂ အထူးကိုယ်စားလှယ်တစ်ဦးဖြစ်သည်။ ယခင်က ဂျာမနီနှင့် ထိုင်းနိုင်ငံတို့တွင် သံအမတ်အဖြစ် တာဝန်ထမ်းဆောင်ခဲ့ဖူး၏ ။

## ဘဝနှင့်ပညာရေး
ဘာဂနာကို  ၁၉၆၃ ၌ ဆွစ်ဇာလန်နိုင်ငံ၊ မိုင်းရင်ငန်မြို့တွင် ဖွားမြင်ခဲ့သည်။ ဇူးရစ်ခ် (ဇျူးရစ်ခ်) တက္ကသိုလ်မှ ဥပဒေပညာာပ်ဖြင့် ဘွဲ့ရရှိခဲ့သည်။

## အလုပ်အကိုင်
၁၉၉၁ တွင် နိုင်ငံခြားရေးရာ ပြည်ထောင်စုဌာန၏ သံတမန်အဝန်းအဝိုင်းထဲသို့ နိုင်ငံတကာဥပဒေဌာနမှ စတင်ဝင်ရောက်ခဲ့၍ ၁၉၉၂ ၌ မော်ရိုကိုနိုင်ငံ ရာဘတ်မြို့ ဆွစ်သံရုံးတွင် သံမှူးအဖြစ် တာဝန်ယူခဲ့သည်။

ထို့နောက် ဆွစ်ဇာလန်တွင် ၁၉၉၃ မှ ၁၉၉၇ အထိ လူ့အခွင့်ရေးဆိုင်ရာဌာန၏ ဒုတိယဌာနမှူးအနေဖြင့် တာဝန်ထမ်းဆောင်ခဲ့၏ ။ ထိုအတွင်း တရုတ်ပြည်သူ့သမ္မတနိုင်ငံနှင့် လူ့အခွင့်ရေးဆိုင်ရာ ပြောဆိုဆွေးနွေးမှုများပြုလုပ်ခဲ့ပြီး "အမျိုးသမီးများအား ခွဲခြားဆက်ဆံသည့် ပုံစံအမျိုးအစားအားလုံးကို ဖယ်ရှားရေးနှင့်ပတ်သက်သည့် သဘောတူညီချက်" အကြောင်းဆွေးနွေးပို့ချခြင်းနှင့် အစီရင်ခံထုတ်ဝေခြင်းများလည်း ပြုလုပ်ခဲ့သည်။ ထို့အပြင် ဘေဂျင်းတွင်ကျင်းပသော "၁၉၉၅ ကမ္ဘာ့အမျိုးသမီးညီလာခံ" သို့လည်း ဆွစ်ကိုယ်စားလှယ်အဖြစ် တက်ရောက်ခဲ့သည်။ ယင်းနောက် ဒဘလင်မြို့ (ဒါ့ဘ်လင်) ရှိ သံရုံးတွင် သံရုံးအတိုင်ပင်ခံဖြစ်လာခဲ့ကာ ခင်ပွန်းသည်နှင့်အတူ တွဲဖက်လုပ်ကိုင်ခဲ့သည်။ ၂၀၀၁ မှ ၂၀၀၃ အထိ ခင်ပွန်းနှင့်အတူပင် လူ့အခွင့်ရေးဆိုင်ရာမူဝါဒ နိုင်ငံခြားရေးဌာန၌ လုပ်ကိုင်ခဲ့ပြီး လူသားလုံခြုံရေးဆိုင်ရာဌာနတွင်လည်း ဆောင်ရွက်ခဲ့သည်။

၂၀၀၄ မှ ၂၀၀၉ အထိ နိုင်ငံတကာဥပဒေဦးစီးရုံး၏ ဒုတိယညွှန်မှူး၊ လူ့အခွင့်ရေးနှင့် နိုင်ငံတကာ လူသားခြင်းစာနာထောက်ထားရေး ဥပဒေဌာန၏ ညွှန်မှူးဖြစ်ခဲ့သည်။ ၂၀၀၇ အထိ သံအမတ်ရာထူးအဆင့်ဖြင့် လုပ်ကိုင်ခဲ့ကာ ထို့နောက်ပိုင်းတွင်လည်း အမျိုးမျိုးသော တာဝန်များဖြင့် အမျိုးမျိုးသောဌာနများတွင် ထမ်းဆောင်ခဲ့သည်။

ရှရှိန်နာသည် ပထမဆုံးသံအမတ်အဖြစ် ၂၀၀၉ မှ ၂၀၁၅ အထိ ထိုင်းနိုင်ငံတွင်တာဝန်ယူခဲ့ရာ ၂၀၀၉ မှ ၂၀၁၂ အထိ ခင်ပွန်းဖြစ်သူနှင့်အတူ ထိုင်းတွင် လုပ်ကိုင်ဆောင်ရွက်ခဲ့၍ ၂၀၁၂ ၌ မြန်မာနိုင်ငံတွင် ဆွစ်သံရုံးကို မြန်မာ၊ ကမ္ဘောဒီးယား၊ လာအိုနိုင်ငံ ဖွင့်လှစ်ပြီး သူမအမျိုးသားက ထိုသုံးနိုင်ငံအတွက် သံအမတ်အဖြစ် လုပ်ကိုင်သည်။ ထိုင်းနိုင်ငံဆိုင်ရာ ဂျာမန်သံအမတ်ဟောင်းတစ်ဦး၏ အဆိုအရ ၂၀၁၃-၁၄ ထိုင်နိုင်ငံရေးပြဿနာ၌ နှစ်ဖက်အြပ်စုနှင့် အဆက်မပြတ်ဆက်ဆံခဲ့သော သံတမန်တစ်ဦးလည်းဖြစ်သည်။

ဆွစ်ဇာလန် ဖက်ဒရယ်ကောင်စီက သူမကို ၂၀၂၁ ဖေဖော်ဝါရီတွင် နိုင်ငံသားပြောင်းရွှေ့မှုရေးရာဝန်ကြီး (State Secretary for Migration) အဖြစ် ရွေးချယ်ခဲ့သော်လည်း ၂၀၂၁ မြန်မာနိုင်ငံစစ်အာဏာသိမ်းခံရခြင်းကြောင့် ၂၀၂၂ ရောက်မှသာ ထိုရာထူးကို ဆောင်ရွက်မည်ဖြစ်သည်။

## ကိုးကား
ကဏ္ဍ:၁၉၆၃ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ဆွစ် လူမျိုးများ
နန်းပန်မြို့

**နန်းပန်မြို့** သို့မဟုတ် **နန့်ပန်မြို့** သည် ရှမ်းပြည်နယ်တောင်ပိုင်း၊ ညောင်ရွှေမြို့နယ်၊ အင်းလေးဒေသရှိ မြို့တစ်မြို့ ဖြစ်သည်။ နန့်ပန်ကျေးရွာအုပ်စုကို ရပ်ကွက် ၄ ရပ်ကွက်ဖြင့် မြို့အဖြစ်အဆင့်တိုးမြှင့်ခဲ့​​ခြင်းဖြစ်သည်။

ယခင်က နမ့်ပန်ကျေးရွာအုပ်စုကို ကျေးရွာ ၁၁ ရွာဖြင့် ဖွဲ့စည်းထားခဲ့ပြီး ယခုအခါ နမ်းပန်ကျေးရွာ၊ ကုန့်ကယ်ကျေးရွာ၊ ကြာတောကျေးရွာတို့ကို ရပ်ကွက်(၁) အဖြစ်လည်းကောင်း၊ ပေါက်ပါးကျေးရွာ၊ ရေလယ်ကျေးရွာတို့ကို ရပ်ကွက်(၂) အဖြစ်လည်းကောင်း၊ ဈေးပါးကျေးရွာ၊ ဈေးကုန်းကျေးရွာ၊ နောက်ကန်ကျေးရွာတို့ကို ရပ်ကွက်(၃) အဖြစ်လည်းကောင်း၊ သရက်ပင်ကျေးရွာ၊ မန်ကျီးကုန်းကျေးရွာ၊ ရေတွင်းပက်ကျေးရွာတို့ကို ရပ်ကွက်(၄)အဖြစ်လည်းကောင်း မြို့အဖြစ်ဖွဲ့စည်းခဲ့သည်။

နမ့်ပန်ကျေးရွာအုပ်စုကိုယခင် ၁၉၅၉ခုနှစ် စော်ဘွားများ အာဏာစွန့်လွှတ်စဉ်က အင်းလေးတောင်ပိုင်းဒေသကို နမ့်ပန်မြို့နယ်အဖြစ် ဖွဲ့စည်းပေးခဲ့ပြီး အင်းလေးဒေသတွင် ညောင်ရွှေနှင့်နန်းပန်မြို့နယ် ၂ ခုရှိခဲ့ရာမှ ပြည်တွင်းမငြိမ်းချမ်းမှု အခြေအနေ‌များကြောင့် နန်းပန်မြို့နယ်ကို မြို့နယ်အဆင့်မှ လျှော့ချပြီး ညောင်ရွှေမြို့နယ်အတွင်းကို ထည့်သွင်းကာ ညောင်ရွှေတစ်မြို့နယ်အဖြစ် ဖွဲ့စည်းခဲ့သည်။

## ကိုးကား
Responsibility to protect

အကာအကွယ်ပေးရန် တာဝန်ရှိမှု (**R2P** or **RtoP**) ဆိုသည်မှာ လူမျိုးတုံးသတ်ဖြတ်မှု, စစ်ရာဇဝတ်မှု, လူမျိုးနွယ်စုလိုက်သုတ်သင်ရှင်းလင်းခြင်းနှင့် လူသားမျိုးနွယ်စုအ‌ပေါ်ကျူးလွန်သောရာဇဝတ်မှုများစသော အဓိကအချက်၄ခုကို တားဆီးနိုင်ရန် ၂၀၀၅ ခုနှစ် ကမ္ဘာ့ညီလာခံတွင်ကုလသမဂ္ဂ အဖွဲ့ဝင်အားလုံးက အတည်ပြုထောက်ခံထားသည့် ကမ္ဘာ့လုံးဆိုင်ရာ နိုင်ငံရေးသန္နိဋ္ဌာန်ဖြစ်သည်။။  

## ကိုးကား
စစ်မှန်သောအလှအပ

***စစ်မှန်သောအလှအပ*** (အင်္ဂလိပ်: True Beauty ၊ ဟန်းဂု: 여신강림) သည် ၂၀၂၀၊ ဒီဇင်ဘာ ၉ ရက်မှ ၂၀၂၁ ဖေဖော်ဝါရီ ၄ အထိ tvN တွင်ထုတ်လွှင့်သောတောင်ကိုရီးယားရုပ်မြင်သံကြားအစီအစဉ်ဖြစ်သည်။

## ကိုးကား
မင်းဟန်ထက်

**မင်းဟန်ထက်**သည် တက္ကသိုလ်ကျောင်းသားများသမဂ္ဂခေါင်းဆောင်တစ်ဦးဖြစ်သည်။ ဒဂုံတက္ကသိုလ်ကျောင်းသားတစ်ဦးဖြစ်ပြီး ၂၀၂၀ပြည့်နှစ်တွင် ဒဂုံတက္ကသိုလ်ကျောင်းသားများသမဂ္ဂ၏ ဥက္ကဋ္ဌအဖြစ်ရွေးကောက်ခံခဲ့ရသည်။

၂၀၁၉ ခုနှစ်အတွင်းက စစ်တပ်မှ မတရားဖမ်းဆီးထောင်ချခဲ့သော ဒေါင်းတို့မျိုးဆက် သံချပ်၏ အဖွဲ့ဝင်တစ်ဦးလည်းဖြစ်သည်။

မင်းဟန်ထက်သည် ၂၀၁၉ခုနှစ်အတွင်းတွင်ဆဲဗင်းဂျူလိုင်လှုပ်ရှားမှုဖြင့် ငြိမ်းစုစီဥပဒေဖြင့် ဖမ်းဆီးအကျဉ်းချခံခဲ့ရသည်။ ၂၀၂၁ ခုနှစ်၊ စစ်အာဏာသိမ်းဆန့်ကျင်သော လူထုလှုပ်ရှားမှုများကို ဦးဆောင်ခဲ့ပြီး နိုင်ငံတော်ပုန်ကန်မှု၊ နိုင်ငံတော်အကြည်ညိုပျက်စေမှုတို့ဖြင့် လက်ရှိအချိန်ထိ ဝရမ်းထုတ်ခံထားရခြင်းရှိသည်။ညး 

## ကိုးကား 
ကဏ္ဍ:မြန်မာ့နိုင်ငံရေး အကျဉ်းသားများ
ကဏ္ဍ:မြန်မာ့နိုင်ငံရေးသမားများ
မိုဟာမက် ရေဇာ ပါလာဗီ

**မိုဟာမက် ရေဇာ ပိုလာဗီ** ( ) (၂၆ အောက်တိုဘာ ၁၉၁၉ – ၂၇ ဇူလိုင်လ ၁၉၈၀)သည် အီရန်နိုင်ငံ၏ ​နောက်ဆုံးဘုရင်ဖြစ်သည်။ အီရန်နိုင်ငံကို ၁၉၄၁ခုနှစ်မှ ၁၉၇၉ခုနှစ်အထိ စိုးစံခဲ့သည်။၁၉၈၀ပြည့်နှစ်တွင် အီဂျစ်နိုင်ငံ ကိုင်ရိုမြို့၌ နတ်ရွာစံခဲ့ပြီး အီဂျစ်အစိုးရက နိုင်ငံ​တော်ဈာပနအဖြစ် ခွင့်ပြုခဲ့သည်။

## ကိုးကား
ဇီဝိတဒါန သံဃာ့ဆေးရုံကြီး (နန်းရှေ့)

**ဇီဝိတဒါန သံဃာ့ဆေးရုံကြီး (နန်းရှေ့)**သည် မန္တလေးမြို့ နန်းတော်ရှေ့ရှိ သံဃာ့ဆေးရုံတစ်ခုဖြစ်သည်။ မင်းကွန်းဆရာတော်ဘုရားကြီးမှ ဦးဆောင်လျက် ၁၉၈၆ခုနှစ်တွင် တည်ဆောက်ခဲ့သည်။
## သမိုင်းကြောင်း 
မန္တလေးမြို့ လေးပြင်လေးရပ်တွင် မင်းတုန်းမင်းနှင့် သီပေါမင်းလက်ထက်ကပင် ကျောင်းတိုက်ကြီးများ တည်ရှိခဲ့သည်။ ထိုကျောင်းတိုက်များရှိ ရဟန်းသံဃာ သီလရှင်များအတွက် သီးသန့်ဆေးရုံဆေးခန်း ရှားပါးသည်။ မန္တလေးပြည်သူ့ဆေးရုံကြီးတွင်မူ သံဃာအဆောင်ကို သီးသန့်ထားရှိသည်။ ထို့ကြောင့် မင်းကွန်း တိပိဋကဆရာတော် ဘဒ္ဒန္တ ဝိစိတ္တသာရာဘိဝံသမှ ဦးစီး၍  မန္တလေးမြို့ အရှေ့ပြင်အရပ်တွင် သံဃာ့ဆေးရုံတစ်ခု တည်ထောင်ခဲ့သည်။ မြေနေရာအတွက် စိန်တုံးကျောင်းတိုက်နှင့် မတ္တရာကျောင်းတိုက်တို့မှ ပေးလှူခဲ့သည်။
### တည်ဆောက်ခြင်း 
ဆေးရုံ တည်ဆောက်ခြင်းလုပ်ငန်းအတွက် ဆောက်လုပ်လှူဒါန်းရေးအဖွဲ့ဖြစ်သော  ဒေါက်တာသာလှ ဦးဆောင်သည့် ၁၆ဦးကော်မတီကို ၁၉၈၅ခုနှစ် ဩဂုတ် ၃၅ရက်နေ့တွင် တည်ထောင်ခဲ့သည်။ စက်တင်ဘာလ၂၂ရက်နေ့တွင် ပြင်ပလူနာဌာနကို စတင်ဆောက်လုပ်သည်။၁၉၈၆ခုနှစ် မတ်လ၃၁ရက်နေ့တွင် အတွင်းလူနာဌာန ပင်မခွဲစိတ်နှင့် ဖျားနာဆောင်ကို စတင်ဆောက်လုပ်ခဲ့သည်။၁၉၈၆ခုနှစ် ဩဂုတ်လ၂၂ရက်နေ့တွင် ပြင်ပလူနာဌာနကို ဖွင့်လှစ်ကာ စတင်ကုသပေးခဲ့သည်။ ဆေးရုံအရပ်ရပ်နှင့် ပတ်သက်၍  ၁၉၈၉ခုနှစ် နိုဝင်ဘာလ၉ရက်နေ့တွင် မဟန (၄၇)ပါးအဖွဲ့ဖြင့် လှူဒါန်းခဲ့ပြီး ကျန်းမာရေးဝန်ကြီးဌာနမှ ၁၉၉၀ပြည့်နှစ် ဩဂုတ် ၂၇ရက်နေ့တွင် (၁၆) ခုတင်ဆံ့ဆေးရုံအဖြစ် သတ်မှတ်ကာ အတွင်းလူနာများ စတင်လက်ခံခဲ့သည်။

### အုပ်ချုပ်ရေး 
မင်းကွန်းဆရာတော်ကြီး၏ တိပိဋကနိကာယ ဥပဌာကအဖွဲ့၏ သာသနာပြုလုပ်ငန်းသုံးသွယ်တွင်ပါဝင်သော ဤဆေးရုံကြီးကို ထိုအဖွဲ့က အုပ်ချုပ်ရေး၊ဘဏ္ဍရေး၊ကုသရေး လုပ်ငန်းများကို ဦးဆောင်ခဲ့သည်။၁၉၉၄ မတ်လ၁၅ရက်နေ့တွင် မင်းကွန်းဆရာတော်ကြီးမှ ဆေးရုံကြီးအား နိုင်ငံတော်အစိုးရထံ လွှဲပြောင်းပေးခဲ့သည်။ ထိုမှစ၍ စီမံအုပ်ချုပ်ရေးအဖွဲ့အသီးသီးက အုပ်ချုပ်ခဲ့ရာ ၂၀၀၂ခုနှစ်တွင် မြို့မိမြို့ဖများက အစဉ်အဆက် တာဝန်ယူခဲ့သည်။
## တည်နေရာနှင့် အကျယ်အဝန်း 
မန္တလေးမြို့ အောင်မြေသာစံမြို့နယ်ရှိ နန်းတော်ရှေ့ ဒေါနဘွားရပ်ကွက်တွင် တည်ရှိသည်။ ပြင်ပလူနာဌာနမှာ ၆၂လမ်း ၁၅လမ်းထောင့် မတ္တရာကျောင်းတိုက်မြေနေရာ ၁.၅၄ဧကတွင်လည်းကောင်း၊ အတွင်းလူနာဌာနမှာ ၆၂လမ်း ၁၄လမ်းထောင့် စိန်းတုံးကျောင်းတိုက်၏ မြေနေရာ ၂ဧကတွင်လည်းကောင်း တည်ဆောက်ထားရှိသည်။ ဆေးရုံကြီး၏ မြောက်ဘက်တွင် နိုင်ငံတော် ပရိယတ္တိသာသနာ့တက္ကသိုလ်၊ အနောက်မြောက်ဘက်တွင် အတုမရှိကျောင်းတိုက်နှင့် ကုသိုလ်တော်ဘုရားတို့ တည်ရှိသည်။
## ကိုးကား 
ကဏ္ဍ:မန္တလေး
ကဏ္ဍ:မြန်မာနိုင်ငံရှိ ဆေးရုံဆေးခန်းများ
ဇင်မာဦး

**ဇင်မာဦး**(၁၉၆၉/၇၀- ၂၀၂၁ မတ် ၁၁)သည် မြန်မာနိုင်ငံသား သရုပ်ဆောင် အကယ်ဒမီဆုရ မင်းသမီး တစ်ဦး ဖြစ်သည်။ ခင်ပွန်းမှာ သီဟတင်စိုး ဖြစ်သည်။ ၁၉၉၃ ခုနှစ်တွင် *သီတာခုနစ်တန်* ဆေးရောင်ခြယ် ရုပ်ရှင်ဇာတ်ကားကြီးဖြင့် အကယ်ဒမီဆုကို ရရှိခဲ့သည်။

## ရုပ်ရှင်လောက
မြန်မာ့ဗွီဒီယိုခေတ်တွင် ကျော်ကြားခဲ့ပြီး၊ မင်းသားများစွာနှင့် တွဲဖက်၍ ဗွီဒီယိုရုပ်ရှင်ကား မြောက်မြားစွာ ရိုက်ကူးခဲ့ရသည်။ ယင်းတို့အနက်
* *ဒိုး*
* *အလှသစ္စာတရား*
* *စုန်ရေ*
* *တိုက်ပွဲခေါ်သံ*
* *ငရဲသား*
တို့မှာ အောင်မြင်ခဲ့သည်။

## နိဂုံး
၂၀၂၁ မတ်လ ၁၁ ရက် ညနေတွင် အဆုတ်၊ နှလုံး၊ ကျောက်ကပ် နာတာရှည် ရောဂါခံစားနေရသော ဇင်မာဦးသည် ရန်ကုန်၊ အောင်ရတနာဆေးရုံ၌ ဘဝတစ်ပါး ပြောင်းသည်။ အဆုတ်ရောဂါကို နှစ်နှစ်ကျော် ခံစားရပြီး၊ အောက်ဆီဂျင်ဖြင့် အသက်ရှူခဲ့ရသည်။ နောက်တနေ့ နံနက် ၁၁ နာရီတွင် ဆေးရုံမှတဆင့် ပို့ဆောင်ကြပြီး၊ ရေဝေးသုဿာန်၌ သင်္ဂြိုဟ်သည်။ ကွယ်လွန်ချိန်တွင် အသက် ၅၁ ရှိပြီဖြစ်ပြီး၊ သား တစ်ယောက်၊ သမီး တစ်ယောက် ကျန်ရစ်သည်။

## ကိုးကား
ကဏ္ဍ:၂၀၂၁ ကွယ်လွန်သူများ
ကဏ္ဍ:မြန်မာ အမျိုးသမီး သရုပ်ဆောင်များ
ကဏ္ဍ:မွေးဖွားခုနှစ် မသိရှိရသူများ
ကဏ္ဍ:၁၉၇၀ ဆယ်စုနှစ် မွေးဖွားသူများ
၂၀၂၂ ဖီဖာ ကမ္ဘာ့ဖလား

**၂၀၂၂ ဖီဖာ ကမ္ဘာ့ဖလား**သည် ၂၀၂၂ခုနှစ် နိုဝင်ဘာလ ၂၀ရက်​နေ့မှ ဒီဇင်ဘာလ ၁၈ရက်​နေ့အထိ ကာတာနိုင်ငံ၌ ကျင်းပမည့် ၂၂ကြိမ်မြောက် ကမ္ဘာ့ဖလား ဘောလုံးပြိုင်ပွဲဖြစ်သည်။ ကာတာနိုင်ငံသည် အာရပ်အဖွဲ့ချုပ်ဝင် အာရပ်ကမ္ဘာနိုင်ငံများတွင် ပထမဆုံး အိမ်ရှင်ဖြစ်လာခဲ့သည်။ဤပွဲသည် ၂၀၀၂ခုနှစ် တောင်ကိုရီးယား-ဂျပန် အိမ်ရှင်အဖြစ်လက်ခံကျင်းပသည့်ပွဲပြီးနောက် အာရှတိုက်စစ်စစ်တွင် လက်ခံကျင်းပသည့် ဒုတိယမြောက် ပွဲလည်းဖြစ်သည်။၂၀၁၈ ရုရှားနိုင်ငံပွဲသည် နယ်နိမိတ်သတ်မှတ်ချက်များအရ အာရှစစ်စစ်မဖြစ်ခဲ့ပေ။ ပြိုင်ပွဲဝင် ၃၂သင်းအဖြစ် နောက်ဆုံးကျင်းပသည့်ပွဲဖြစ်ကာ ၂၀၂၆ခုနှစ်မှစ၍ ၄၈သင်း ယှဉ်ပြိုင်ကြမည်ဖြစ်သည်။

ကာတာနိုင်ငံ၏ ပူပြင်းလှသော ရာသီဥတုကြောင့် ပြိုင်ပွဲကို နိုဝင်ဘာသို့ ရွှေ့ပြောင်းခဲ့ရပြီး မေ၊ ဇွန်၊ ဇူလိုင်လများနှင့် ဆောင်းဦးရာသီတွင် မကျင်းပသော ပထမဆုံးပြိုင်ပွဲဖြစ်သည်။ ပထမဆုံးပွဲစဉ်မှာ အိမ်ရှင်ကာတာနိုင်ငံနှင့် အီဂွေဒေါနိုင်ငံတို့အကြား ပွဲစဉ်ဖြစ်ပြီး ဗိုလ်လုပွဲစဉ်ကို ဒီဇင်ဘာလ ၁၈ရက်နေ့တွင် ကစားမည်ဖြစ်ပြီး ထိုနေ့မှာ ကာတာနိုင်ငံ၏ အမျိုးသားနေ့ဖြစ်သည်။တခါတလေတွင်

## ကိုးကား 
ကဏ္ဍ:ကမ္ဘာ့ဖလား ပြိုင်ပွဲများ
ဆုန်းဂန်

**ဆုန်းဂန်** (ဟန်းဂု:송강) သည် တောင်ကိုရီးယား အမျိုးသားသရုပ်ဆောင်တစ်ဦးဖြစ်သည်။ *Love Alarm*၊ *Sweet Home* ဇာတ်လမ်းတွဲတို့တွင် သရုပ်ဆောင်မှုများကြောင့် ထင်ရှားလာသည်။

## အလုပ်အကိုင်
### ၂၀၁၇-၂၀၁၈ (သရုပ်ဆောင်ဘဝအစ)
၂၀၁၇ခုနှစ်တွင် *The Liar and His Lover*ဇာတ်လမ်းတွဲတွင် ဇာတ်ပို့နေရာမှ သရုပ်ဆောင်ခဲ့သည်။ထိုနှစ်တွင်ပင် *Man in the Kitchen*ဇာတ်လမ်းတွဲတွင် သရုပ်ဆောင်ခဲ့သည်။ ၂၀၁၈ခုနှစ်တွင် *Beautiful Vampire*တွင် သရုပ်ဆောင်ခဲ့သည်။

### ၂၀၁၉-လက်ရှိ 
၂၀၁၉ခုနှစ်တွင် *When the devil calls your name* ဇာတ်လမ်းတွဲတွင် သရုပ်ဆောင်ခဲ့သည်။ ထိုနှစ်တွင်ပင် Netflix မှရိုက်ကူးသော အချစ်နှိုးစက် (Love Alarm) ပထမတွဲတွင် အဓိကသရုပ်ဆောင်နေရာမှ ရိုက်ကူးခဲ့သည်။ ထိုဇာတ်လမ်းတွဲတွင် ချမ်းသာသော မော်ဒယ်ကျောင်းသားနေရာမှ ရိုက်ကူးခဲ့ပြီး ပရိသတ်များ ရရှိလာခဲ့သည်။ ထိုဇာတ်လမ်းတွဲသည်လည်း Netflix၏ ထိပ်တန်းဇာတ်လမ်းတွဲများမှ တစ်ခုဖြစ်လာခဲ့သည်။

၂၀၂၀ပြည့်နှစ်တွင် ကြောက်မက်ဖွယ်အမျိုးအစားဖြစ်သော  *Sweet Home* ဇာတ်လမ်းတွဲတွင် သရုပ်ဆောင်ခဲ့သည်။ ထိုဇာတ်လမ်းတွဲတွင် မိမိကိုယ်ကို သေကြောင်းကြံရန် ကြိုးစားခဲ့ပြီး ပြဿနာများစွာရှိနေသော ကျောင်းသားနေရာမှ သရုပ်ဆောင်ခဲ့သည်။ ထိုဇာတ်လမ်းသည် ကြောက်မက်ဖွယ်ရာ ဇာတ်ကွက်များ ပါဝင်ခဲ့ပြီး ကမ္ဘာတစ်ဝန်း ကြည့်ရှုသူ ၂၂မီလီယံရှိခဲ့သည်။

၂၀၂၁ခုနှစ်တွင် အချစ်နှိုးစက် (Love Alarm) ဒုတိယတွဲ ထွက်ရှိခဲ့ပြီး *Navillera* ဟူသော ဇာတ်လမ်းတွဲတွင်လည်း သရုပ်ဆောင်ထားသည်။ ထိုဇာတ်လမ်းတွဲတွင် ဘဲလေးအကသမားနေရာမှ သရုပ်ဆောင်ထားခြင်းဖြစ်သည်။
## ရုပ်ရှင် 
### ရုပ်ရှင်ဇာတ်ကား 
### ရုပ်ရှင်ဇာတ်လမ်းတွဲ 
## ကိုးကား 
ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ
ဂျာဆိုင်းအိန်

၂၀၁၇ Miss Myanmar World အလှမယ်ပြိုင်၏ 1st runner up ဆုရှင် ဖြစ်သည်။ သရုပ်ဆောင်လည်း ဖြစ်သည်။

၂၀၂၁ မြန်မာ့နွေဦးတော်လှန်ရေးတွင် အလှမယ်ပြိုင်၌ မိမိရရှိထားသော  ရွှေသရဖူကို ကြမ်းခင်းဈေး ကျပ်သိန်းတစ်ရာဖြင့် လေလံတင် ရောင်းချရာ၊ ရက်ပိုင်းအတွင်း မတ်လ ၁၄ တွင် ကုမ္ပဏီချယ်ယာမင် တဦးက ကျပ်သိန်း ၁၅၀ ဖြင့် လေလံအောင်သွားသည်။

ယင်းလေလံအောင်ငွေကို ကချင်နှင့် ရခိုင်ရှိ စစ်ဘေးရှောင် ပြည်သူများကို လှူဒါန်းရန် ရည်စူးသည်။

## ကိုးကား
ခွေးတောက်ကုန်းကျေးရွာအုပ်စု

**ခွေးတောက်ကုန်းရွာအုပ်စု** ()သည် မန္တလေးတိုင်းဒေသကြီး၊ ညောင်ဦးခရိုင်၊ ကျောက်ပန်းတောင်းမြို့နယ်၌ တည်ရှိသည်။ ၂၀၁၄ သန်းခေါင်စာရင်းအရ ခွေးတောက်ကုန်းကျေးရွာအုပ်စုတွင် ကျား ၁၀၀၁ ဦး၊ မ ၁၂၉၆ ဦး၊ လူဦးရေ စုစုပေါင်း ၂၂၉၇ ဦးနေထိုင်သည်။ 

## ပါဝင်သော ကျေးရွာများ 
* လယ်ယားမြောက်ရွာ
* ခွေးတောက်ကုန်းရွာ

## ကိုးကား
မြန်မာနိုင်ငံရဲတပ်ဖွဲ့၏ ရာထူးအဆင့်များနှင့် အဆောင်အယောင်တံဆိပ်များ

အောက်ပါတို့သည် မြန်မာနိုင်ငံ ရဲတပ်ဖွဲ့၏ ရာထူးအလိုက် အဆင့်များဖြစ်သည်။အမြင့်ဆုံးရာထူးမှာ ရဲဗိုလ်ချုပ်ကြီး (Police General)ဖြစ်သည်။
## ပြန်တမ်းဝင်အရာရှိများ
## ပြန်တမ်းဝင်မဟုတ်သောအရာရှိများ
အောက်တွင် ဖော်ပြထားသော ဒုရဲတပ်ကြပ်၊ ရဲတပ်ကြပ် နှင့် ရဲတပ်ကြပ်ကြီး ရာထူးတို့မှာ စစ်တပ်၏ ဒုတပ်ကြပ်၊တပ်ကြပ် နှင့် တပ်ကြပ်ကြီး တို့တွင် သုံးသော အနီရောင် ဘောင်ခတ်ထားသည့် အနက်‌ရောင် အရစ်များ ဖြစ်သည်။ လက်တွေ့တွင် ရဲများက အဖြူရောင်ဘောင်ခတ်ထားသည့် အပြာရောင် အရစ် များကို အသုံးပြုကြသည်။

## ကိုးကား
ကဏ္ဍ:မြန်မာနိုင်ငံ၏ ရဲရာထူးအဆင့်များ
နွေဦးတော်လှန်ရေး

**နွေဦးတော်လှန်ရေး** ဆိုသည်မှာ အောက်ပါတို့အနက် တစ်ခုခုကို ရည်ညွှန်းခြင်းဖြစ်နိုင်သည်။

* ၁၈၄၈: ဥရောပနိုင်ငံများ၏ နွေဦးတော်လှန်ရေး
* ၁၉၆၈: ပရာ့ဂ် နွေဦးတော်လှန်ရေး
* ၁၉၇၁: ခရိုအေးရှား နွေဦးတော်လှန်ရေး
* ၂၀၀၉: ပါရှန်း နွေဦးတော်လှန်ရေး
* ၂၀၁၀: အာရပ် နွေဦးတော်လှန်ရေး
* ၂၀၁၃: တူရကီ နွေဦးတော်လှန်ရေး
* ၂၀၁၃: ယူကရိန်း နွေဦးတော်လှန်ရေး
* ၂၀၁၄: ဘော့ဈနီးယားနွေဦးတော်လှန်ရေး
* ၂၀၁၄: ဗင်နီဇွဲလားနွေဦးတော်လှန်ရေး
* ၂၀၂၁: မြန်မာ့နွေဦးတော်လှန်ရေး
ပီရာပတ္တ ဝတ္ထနသေတ္တသီရိ

**ပီရာပတ္တ ဝတ္ထနသေတ္တသီရိ** (, ) ခေါ် **Earth** () သည် *Water Boyy: The Series* နှင့် *Kiss Me Again* ဇာတ်ကားတို့ဖြင့် လူသိများလာသည့် ထိုင်းသရုပ်ဆောင်တစ်ဦး ဖြစ်သည်။ ၂၀၂၁ ရုပ်သံဇာတ်လမ်းတွဲ တစ်ပုဒ်ဖြစ်သည့် *ကြယ်တစ်ထောင်ပုံပြင်*၌ ခေါင်းဆောင် ဖူဖာအဖြစ် သရုပ်ဆောင်ထားသည်။

## ငယ်ဘဝနှင့် ပညာရေး
ပီရာပတ်ကို ၁၉၉၄ခု ဖေဖော်ဝါရီ ၂၃တွင် ဘန်ကောက်မြို့၌ မွေးဖွားသည်။ ၂၀၁၈တွင် သီရိနခရီနဝိရောတတက္ကသိုလ်၊ အနုပညာမဟာဌာနမှ သရုပ်ဆောင်ပညာဖြင့် ဘွဲ့ရသည်။

## ရိုက်ကူးမှုစာရင်း
### ရုပ်မြင်သံကြား
### တေးသရုပ်ဖော် 
## ပရိသတ်တွေ့ဆုံပွဲ 
## ဆုများနှင့် ဆန်ကာတင်စာရင်း
## တေးသံသွင်း
## ကိုးကား
## ပြင်ပလင့်ခ်များ
* 
* 

ကဏ္ဍ:၁၉၉၄ မွေးဖွားသူများ
ကဏ္ဍ:ထိုင်း အမျိုးသား သရုပ်ဆောင်များ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ထိုင်း အဆိုတော်များ
ကဏ္ဍ:GMMTV အနုပညာရှင်များ
မိုးအောင်

ဗိုလ်ချုပ်ကြီး **မိုးအောင်**သည် အမျိုးသားလုံခြုံရေးဆိုင်ရာ အကြံပေးပုဂ္ဂိုလ် အဖြစ် တာဝန်ထမ်းဆောင်ခဲ့သူဖြစ်သည် ။သူသည်  နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၁)  နှင့်  နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၄) တို့၏ ပြည်ထောင်စုဝန်ကြီးများ နှင့်  တပ်မတော်(ရေ)၏ ကာကွယ်ရေးဦးစီးချုပ် တို့ အဖြစ်လည်း တာဝန်ထမ်းဆောင်ခဲ့သူလည်း ဖြစ်သည်။ ယခုအခါ တပ်မတော် အရန်အင်အား၌ တာဝန်ထမ်းဆောင်နသည်။

## စစ်မှုထမ်းဘဝ 
သူသည် ဦးအောင်သောင်း၏ သားလည်းဖြစ်သည်။ စစ်တက္ကသိုလ် အပတ်စဉ် (၂၈)မှဖြစ်ကာ ရေတပ်လေ့ကျင့်ရေးဌာနချုပ် (*ယခင် -* *ရေတပ်လေ့ကျင့်ရေးသင်တန်းကျောင်း*)၊ စစ်ရေယာဉ်များ၊ ရေတပ်စခန်းများ၊ ဗျူဟာစစ်ရေယာဉ်စုများ၊ ရေတပ်စခန်းဌာနချုပ်များတွင် တာဝန်ထမ်းဆောင်ခဲ့သည်။

၂၀၁၅ ခုနှစ်တွင် စစ်ဦးစီးအရာရှိချုပ်(ရေ) ရာထူး၌ တာဝန်ထမ်းဆောင်နေသူ ဗိုလ်ချုပ်ကြီး တင်အောင်စန်း မှာ ကာကွယ်ရေးဦးစီးချုပ်(ရေ) အဖြစ် ရာထူးတိုးမြှင့်ခံရပြီးနောက်တွင် ၎င်း စစ်ဦးစီးချုပ်အရာရှိချုပ်(ရေ) ရာထူးသို့ ခန့်အပ်ခံခဲ့ရသည်။၂၀၂၁ နိုင်ငံတော်စီမံအုပ်ချုပ်ရေးကောင်စီတွင် ဗိုလ်ချုပ်ကြီး တင်အောင်စန်းသည် ကောင်စီဝင်သာမက ပို့ဆောင်ရေးနှင့်ဆက်သွယ်ရေးဝန်ကြီးဖြစ်လာပြီးနောက် ဒုတိယဗိုလ်ချုပ်ကြီး မိုးအောင်အား ရေတပ်ဦးစီးချုပ်အဖြစ် ခန့်ထားလိုက်ခြင်းဖြစ်သည်။

၂၀၂၁ ခုနှစ် ဧပြီလအတွင်း မြန်မာပိုင် ကိုကိုးကျွန်းနှင့်မဝေးသော အိန္ဒိယပိုင် ကပ္ပလီကျွန်းစုအနီး ကပ္ပလီပင်လယ်ပြင်တွင် အမေရိကန်နှင့် မဟာမိတ်နိုင်ငံများက ရေတပ်စစ်ရေးလေ့ကျင့်မှုပြုလုပ်ရန်ကြေညာထားချိန်တွင် ဘင်္ဂလားပင်လယ်အော်အတွင်း ရေတပ်စစ်ရေးလေ့ကျင့်မှုများပြုလုပ်မည်ဟု ကြေညာခဲ့ရာ ဤသည်မှာ ဗိုလ်ချုပ်ကြီး မိုးအောင် ရေတပ်ဦးစီးချုပ်ဖြစ်လာပြီး ပထမဆုံး စစ်ရေးလေ့ကျင့်မှုဖြစ်သည်။သူ့ကို တပ်မတော်ကာကွယ်ရေးဦးစီးချုပ်က  တပ်မတော်(ရေ)၏ကာကွယ်ရေးဦးစီးချုပ် အဖြစ် ၂၀၂၄ခုနှစ် ဇန်နဝါရီ ၈ ရက်တွင် အနားပေးသည်။အနားပေးသည့် ရက်မှာပင် သူသည် အမျိုးသားလုံခြုံရေးအကြံပေးပုဂ္ဂိုလ် ဖြစ်လာခဲ့သည်။

## ဝန်ကြီးဘဝ 
ယင်းနောက် ၂၀၂၄ ခုနှစ် ဇန်နဝါရီ ၈ ရက် တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၄) နှင့် (၁) တို့တွင် ပြည်ထောင်စုဝန်ကြီး တာဝန်များ ထမ်းဆောင်ခဲ့ရသည်။

## ရာထူးအနားပေးခြင်း 
ဗိုလ်ချုပ်ကြီး မိုးအောင်သည် ၂၀၂၅ ဇူလိုင်လ ၃၀ ရက်နေ့တွင် ကျင်းပသော စစ်ကောင်စီ ဂုဏ်ပြု နှုတ်ဆက်ပွဲတွင် လုံး၀ မမြင်တွေ့ရဘဲ ၎င်းသည် နေပြည်တော်မှ လုံးဝပျောက်ကွယ်သွားခဲ့ကြောင်း သတင်းများက ဖော်ပြသည်။  

ယင်းအပြင် ၂၀၂၅ ခုနှစ်၊ ဇူလိုင်လ ၃၁ ရက်နေ့တွင် ပြုလုပ်ခဲ့သော ကာကွယ်ရေးနှင့်လုံခြုံရေးကောင်စီ အစည်းအဝေးအပြီး ပြင်ဆင်ဖွဲ့စည်းခဲ့သည့် အစိုးရအဖွဲ့သစ် နှင့် စစ်ကော်မရှင် အသစ်တွင်လည်း ဗိုလ်ချုပ်ကြီး မိုးအောင် ပြန်ပါမလာတော့ဘဲ အစိုးရဆိုင်ရာရာထူးများမှ အနားပေးခံလိုက်ရသည်။

ဗိုလ်ချုပ်ကြီး မိုးအောင်သည် မြင်ကွင်းမှ ခေတ္တ ပျောက်ကွယ်သွားသော်လည်း ၂၀၂၅ ခုနှစ် ဒီဇင်ဘာ ၂၄ ရက် တပ်မတော်(ရေ) နှစ်ပတ်လည်နေ့အခမ်းအနားမှစ၍ ပြန်လည်တွေ့ရှိရပြီး (၈၁)နှစ်မြောက် တပ်မတော်နေ့ စစ်ရေးပြအခမ်းအနား၌ ထိုင်ခုံနေရာချထားမှု၌ အရန်အင်အား ဗိုလ်ချုပ်ကြီး ဟူ၍ ဖော်ပြထားသည်။

## ဂုဏ်ပြုခံရခြင်း 
## ကိုးကား
ကဏ္ဍ:မြန်မာနိုင်ငံ ဝန်ကြီးများ
ဂျီအမ်အမ် ဂရမ်မီ

**ဂျီအမ်အမ် ဂရမ်မီ** ( / **GMM Grammy** သို့မဟုတ် '''G"MM' Grammy''') ထိုင်းနိုင်ငံ၏အကြီးဆုံးမီဒီယာလုပ်ငန်းစုကြီးဖြစ်သောဖျော်ဖြေရေးကုမ္ပဏီဖြစ်သည်။ ၎င်းသည်ထိုင်းဖျော်ဖြေရေးလုပ်ငန်း၏ ၇၀ ရာနှုန်းကိုပိုင်ဆိုင်သည်။ ဂရမ်မီအနုပညာရှင် Thongchai McIntyre, Silly Fools နှင့် Loso တို့ပါဝင်သည် အနုပညာစီမံခန့်ခွဲမှု၊ ရုပ်ရှင်နှင့်ရုပ်မြင်သံကြားထုတ်လုပ်ခြင်းနှင့်ထုတ်ဝေခြင်းတို့တွင်ကုမ္ပဏီ၏ ဂီတလုပ်ငန်းများအပြင် ပါဝင်သည်။

## ကိုးကား
ကဏ္ဍ:ထိုင်းနိုင်ငံ
ကဏ္ဍ:ဂီတ
အ.ထ.က (၂) အရှေ့ဒဂုံ

**အမှတ် (၂) အခြခံပညာအထက်တန်းကျောင်း** **(အ.ထ.က ၂)**၊ အရှေ့ဒဂုံသည် အမှတ် (၃) ရပ်ကွက်၊ ယောမင်းကြီးလမ်း၊ အရှေ့ဒဂုံမြို့နယ်တွင် တည်ရှိပြီး အောင်ချက်အမြင့်ဆုံး မြို့နယ်ဂုဏ်ဆောင် ကျောင်းတစ်ခုဖြစ်သည်။

## ပြင်ပလင့်ခ်များ 
## ကိုးကား 
ကဏ္ဍ:ရန်ကုန်မြို့ရှိ အထက်တန်းကျောင်းများ
မကွေးမိဖုရား

သီရိမဟာသုမင်္ဂလာစန္ဒာဒေဝီဘွဲ့ခံ **မကွေးမိဖုရား** (မြစ်ကွေးမိဖုရား) သည် မန္တလေးမြို့တည်နန်းတည် ဘဝရှင် မင်းတုန်းမင်းတရားကြီး၏ နှမတော် နန်းဆွယ်မိဖုရားတစ်ပါးဖြစ်သည်။

သာယာဝတီမင်းနှင့် ဘဏ္ဍာစိုး ကျပင်းမိဖုရားတို့၏ သမီးတော်ဖြစ်ပြီး၊ ခမည်းတော်လက်ထက်တွင် တောင်သာမြို့ကို စားရသည်။

မင်းတုန်းမင်းနန်းတက်သောအခါ သီရိမဟာသုမင်္ဂလာစန္ဒာဒေဝီ ဟူသော ဆယ့်နှစ်လုံးဘွဲ့နှင့် မကွေးမြို့အား စားကျေးပေးကာ၊ နန်းရမိဖုရား လေးပါးအောက်၊ ဆောင်ရမိဖုရား လေးပါးအထက်ရှိ နန်းဆွယ်မိဖုရားအရာ မြှောက်စားခံရသည်။

အလယ်နန်းမတော် ဆင်ဖြူမရှင်နှင့် အလွန်းမသင့်သည်ဖြစ်၍ (စကြာဒေဝီ မိဖုရားခေါင်ကြီး၏ တွက်ချက်မှုများအရ) အန္တရာယ်ကို ကြိုတင်ရှောင်ရှားနိုင်ရန်အလို့ငှာ မင်းတုန်းမင့်း ခွင့်ပြုချက်ဖြင့် မိဖုရားအဆောင်အယောင်များ ရုပ်သိမ်း၍ နန်းတော်မှထွက်ကာ သာမန် ကုန်သည်တစ်ဦးကို လက်ဆက်ခဲ့သည်။

## ကိုးကား
ကဏ္ဍ:ကုန်းဘောင်ခေတ်မိဖုရားများ
ကဏ္ဍ:မင်းတုန်းမင်း၏မိဖုရားများ
ကဏ္ဍ:၁၈၈၈ ကွယ်လွန်သူများ
ဝချီရဝစ် ချီဝအာရီး

**Bright (ဘရိုက်)** ခေါ် **ဝချီရဝစ် ချီဝအာရီး**(၂၇ ဒီဇင်ဘာ ၁၉၉၇ မွေး) သည် ထိုင်းနိုင်ငံသား သည် အမေရိကန်-တရုတ်နွယ်ဖွား သရုပ်ဆောင်၊ အဆိုတော်, မော်ဒယ်တစ်ဦး ဖြစ်သည်။

BL (ဘီအာလ်) ဇာတ်လမ်းတွဲဖြစ်သော *2gether: The Series* နှင့် *Still 2gether* တို့မှ ခေါင်းဆောင်မင်းသား ဆာရာဝပ်အဖြစ် သိကြသည်။ ၂၀၂၁ အတွင်း ထွက်ရှိလာမည့် *F4Thailand* ဇာတ်လမ်းတွဲတွင် F4 ခေါင်းဆောင် Thyme (ဒိုးမျောဂျိ စုကာ့ဆ) အဖြစ် အဓိကနေရာက ပါဝင်သရုပ်ဆောင်မည်ဖြစ်သည်။

## ငယ်ဘဝနှင့် ပညာရေး
ဘရိုက်ကို ၁၉၉၇ ခုနှစ် ဒီဇင်ဘာ ၂၇ ရက်နေ့တွင် ထိုင်း-အမေရိကန်နွယ်ဖွား ဖခင်နှင့် ထိုင်း-တရုတ်နွယ်ဖွား မိခင်တို့က ထိုင်းနိုင်ငံ၊ နခွန်ပထုမ်ခရိုင်၊ နခွန်ချိုင်စီမြို့နယ်၌ မွေးဖွားခဲ့ပြီး၊ ငယ်နာမည်မှာ ကွန်လာသွန် ( Kunlatorn) ဖြစ်သည်။ 

ကလေးဘဝတွင် မိဘများ ကွာရှင်းခဲ့ကြသဖြင့် မိခင်ဘက်က ဆွေမျိုးများနှင့်အတူ ထိုင်းနိုင်ငံတွင် နေထိုင်ခဲ့ရပြီး၊ ဝမ်းကွဲမောင်နှမများနှင့် အတူကြီးပြင်းခဲ့ရသည်။ ဂီတမျိုးရိုးရှိသူဖြစ်ပြီး၊ ဦးလေးသည် ဂီတသင်တန်း တစ်ကျောင်း ပိုင်ဆိုင်သည်။ အသက် ၁၀ နှစ်မှာပင် ဂစ်တာ၊ ဘေ့စ်ဂီတာ၊ ဒရမ်စသည့် တေးဂီတတူရိယာအမျိုးမျိုးကို စတင်လေ့လာခဲ့သည်။

Suankularb Wittayalai ကျောင်းမှ အလယ်တန်း အောင်ပြီး၊ Triam Udom Suksa ကျောင်းမှ အထက်တန်းအောင်မြင်သည်။ မူလက သမ္မာဆတ်တက္ကသိုလ်၊ အင်ဂျင်နီယာမဟာဌာန လက်အောက်ရှိ *Thammasat English Programme of Engineering* (TEPE) ကို တက်ရောက်ခဲ့သော်လည်း၊ ဘန်ကောက်တက္ကသိုလ်မှ နိုင်ငံတကာ မားကတ်တင်းဘွဲ့ ရရှိရန် ဆုံးဖြတ်ခဲ့သည်။

## ကိုယ်ပိုင်ဘဝ
နောက် ၂၀၂၀ မေလ နှောင်းပိုင်းတွင် "Astro" အမည်နှင့် ကုန်ပစ္စည်း ထုတ်လုပ်ရောင်းချခဲ့ပြီး၊ ရရှိလာသော အကျိုးအမြတ်ကို တောရိုင်းတိရစ္ဆာန်နှင့် သစ်တော ထိန်းသိမ်းရေးလုပ်ငန်းများ ဆောင်ရွက်နိုင်ရန် ဆွပ် နခါသထီယန် ဖောင်ဒေးရှင်းအား ထောက်ပံ့သည်။ 

LGBT အဖွဲ့အစည်းကို ထောက်ခံသူဖြစ်ပြီး၊ ထိုင်းနိုင်ငံတွင် လိင်တူလက်ထပ်ခြင်းကို တရားဝင်သတ်မှတ်ပေးရန် ထောက်ခံသူဖြစ်သည်

## ရိုက်ကူးမှုစာရင်း
### ရုပ်ရှင်
### ရုပ်သံ
## တေးသရုပ်ဖော်
### Singles
### OST
## တေးသံသွင်း
### အထူးအနုပညာရှင်အဖြစ်
## ဆုများနှင့် ဆန်ခါတင်စာရင်း
### ဆုများ
### အခြားအသိအမှတ်ပြုမှုများ
## မှတ်စု 
## ကိုးကား
## ပြင်ပလင့်ခ်များ
* 
* 
* 

ကဏ္ဍ:၁၉၉၇ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ထိုင်း အမျိုးသား ရုပ်ရှင်သရုပ်ဆောင်များ
ကဏ္ဍ:ထိုင်း အဆိုတော်များ
ကဏ္ဍ:GMMTV အနုပညာရှင်များ
သဟာပပ္ပ ဝင်္ဂရစ္ဆ

**Mix** () ဟု ချစ်စနိုးဖြင့်ခေါ်ကြသည့် **သဟာပပ္ပ ဝင်္ဂရစ္ဆ** (, ; ၂၂ ဇူလိုင် ၁၉၉၈ ဖွား) သည် ထိုင်း အဆိုတော်၊ သရုပ်ဆောင်တစ်ဦး ဖြစ်သည်။ ၂၀၂၁ ထိုင်းဇာတ်လမ်းတွဲ *ကြယ်တစ်ထောင်ပုံပြင်*တွင် ထီရန်အဖြစ် ပါဝင်သရုပ်ဆောင်ထားသည်။

## ငယ်ဘဝနှင့် ပညာရေး
၁၉၉၈ခု ဇူလိုင်လ ၂၂ရက်တွင် ထိုင်းနိုင်ငံ၊ လမ်ပန်းမြို့၌ မွေးဖွားသည်။ ဘွန်ဝတ် ဝိတ္တယလေကျောင်းမှ အထက်တန်းအောင်မြင်ပြီး၊  လက်ရှိတွင် စုဠာလင်္ကရဏတက္ကသိုလ်၌ တိရစ္ဆာန်ဆေးကုပညာကို တက်ရောက်သင်ကြားလျက်ရှိသည်။
အသက် ၁၆နှစ်အရွယ်ကပင် အနုပညာလောကသို့ ဝင်ရောက်လာခဲ့ပြီး ကြော်ငြာဓာတ်ပုံများ ရိုက်ကူးခဲ့သည်။  ၂၀၁၈တွင် Cute Chef Thailand တေးဂီတ အဖွဲ့ဝင်တစ်ဦး ဖြစ်လာခဲ့သည်။ အဆိုပါနှစ်အတွင်း GMM သို့ ဝင်ရောက်ခဲ့ပြီး၊ *School Rangers* အစီအစဉ်တွင် ပါဝင်ခဲ့သည်။

## ရိုက်ကူးမှုစာရင်း
### ရုပ်သံဇာတ်လမ်းတွဲများ
## ဆုများနှင့် ဆန်ကာတင်စာရင်း 
## ကိုးကား
## ပြင်ပလင့်ခ်များ
* 
* 

ကဏ္ဍ:၁၉၉၈ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ထိုင်း အမျိုးသား သရုပ်ဆောင်များ
ကဏ္ဍ:ထိုင်း အဆိုတော်များ
ကဏ္ဍ:GMMTV အနုပညာရှင်များ
ကလရစ်စ်ဆာ ဝေါ့တ်

**Clarissa Ward** (၁၉၈၀ ဇန်နဝါရီ ၃၁ တွင်မွေးဖွား) သည်အမေရိကန်ရုပ်မြင်သံကြား သတင်းထောက် ဖြစ်ပြီး စီအန်အန် အတွက်နိုင်ငံတကာသတင်းထောက်အကြီးအကဲဖြစ်သည်။  သူမသည်လန်ဒန်အခြေစိုက် စီဘီအက်စ်သတင်း တွင်ယခင်က အလုပ်ဝင်ခဲ့သည်။ စီဘီအက်စ်သတင်း မတိုင်မီ ဝေါ့တ် သည် အေဘီစီသတင်း အစီအစဉ်များအတွက် မော်စကိုအခြေစိုက်သတင်းထောက် လုပ်ခဲ့သည်။ 

## အလုပ်အတွေ့အကြုံ 
### ရရှိခဲ့သည့်ဆုများ 
ဝေါ့တ် သည် ဆီးရီးယားလူထုအုံကြွမှု ကို ဆီးရီးယားနိုင်ငံတွင်အထိ သွားရောက် သတင်းယူနိုင်ခဲ့ခြင်းကြောင့် ၂၀၁၂ ခုနှစ်၊ မေလ ၂၁ ရက်တွင် နယူးယောက်မြို့၌ George Foster Peabody ဆုကိုရရှိခဲ့သည်။   ၂၀၁၄ ခုနှစ်၊ အောက်တိုဘာလတွင် ဝါရှင်တန်ပြည်နယ်တက္ကသိုလ်မှ ဝေါ့တ်အနေဖြင့် ၂၀၁၅ ခုနှစ်၊ ဧပြီလ အပြည်ပြည်ဆိုင်ရာအစီရင်ခံများအတွက် ၂၀၁၅ ခုနှစ် Murrow ဆု ကို လက်ခံရရှိမည်ဟု ကြေညာခဲ့သည်။ သူမသည် အဲလ်ဖရက် I. duPont-Columbia Silver Baton ဆု၊  အမ်မီဆု ၇ ခ်နှင့် ရေဒီယိုနှင့်ရုပ်မြင်သံကြားသတင်းထောက်များအသင်း မှ ဂုဏ်ပြုဆုများကို ရရှိခဲ့သေးသည်။ 

## ကိုးကားချက်များ 
 

*
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၈၀ မွေးဖွားသူများ
တီလီဗီဆာ

**တီလီဗီဆာ** () နာမည်အပြည့်အစုံ **တီလီဗီဆာအဖွဲ့** () မက္ကဆီကိုမာလ်တီမီဒီယာမီဒီယာကုမ္ပဏီတစ်ခုဖြစ်သည်။ အဓိကလက်တင်အမေရိကအမေရိကန်မီဒီယာကော်ပိုရေးရှင်းသည်စပိန်ဘာသာစကားပါအကြောင်းအရာများကိုအများဆုံးထုတ်လုပ်သူအဖြစ်မကြာခဏဖော်ပြလေ့ရှိသည်။

 (Corporate),

## ကိုးကား
## ပြင်ပလင့်ခ် 
* တရားဝင် ဝက်ဘ်ဆိုဒ်  

ကဏ္ဍ:မက္ကဆီကိုနိုင်ငံ
ကဏ္ဍ:ရုပ်မြင်သံကြား
Still 2gether

***Still 2gether*** (; , lit. 'ငါတို့ အတူတူ (ဆက်) ရှိနေလို့ပဲ') သည် *2gether: The Series* ၏ နောက်ဆက်တွဲဇာတ်လမ်း ဖြစ်ပြီး Win Metawin နှင့် Bright Vachirawit တို့ အဓိကပါဝင်သရုပ်ဆောင်ထားသည့် ၂၀၂၀ ထိုင်းဇာတ်လမ်းတွဲတစ်ပုဒ် ဖြစ်သည်။ 2gether the series မှ Sarawat နှင့် Tine တို့ ချစ်သူဖြစ်ပြီး တစ်နှစ်အကြာတွင် ဖြစ်ပျက်သော အကြောင်းရာများကို အချစ်ဟာသသဘောဖြင့် ရိုက်ကူးထားသည်။

ဒါရိုက်တာ အောက်ဖ် နိုပ္ဖာရနစ္ဆ ရိုက်ကူးပြီး GMMTV က ထုတ်လုပ်သော အပိုင်း ငါးပိုင်းပါဝင်သည့် ဤ ဇာတ်ကားကို ထုတ်လွှင့်မည့်အကြောင်း ၂၀၂၀၊ ဇွန်လ ၁ရက်နေ့တွင် ကြေညာသည်။၂၀၂၀၊ ဩဂုတ်လ ၁၄ရက်မှစ၍ GMM25 နှင့် LINETV တို့က အပတ်စဉ် သောကြာည ၂၁:၃၀ နာရီနှင့် ၂၃:၃၀ နာရီတို့တွင် အသီးသီးထုတ်လွှင့်ပြသပြီး စက်တင်ဘာ ၁၁ရက်တွင် ပြီးဆုံးသည်။

## သရုပ်ဆောင်များနှင့် ဇာတ်ကောင်များ
ဤဇာတ်လမ်းတွဲတွင် ပါဝင်သူများမှာ အောက်ပါအတိုင်းဖြစ်သည်။

### အဓိက
* တိုင် တီပါကရဏ အဖြစ် မေတာဝိန ဩပါသ ဣအမ္မကာဇရဏ (Win)

* ဆာရာဝပ် ဂုန်တိထနုန် အဖြစ် ဝဆီရာဝိတ ဆီဝါရီ (Bright)

### ဇာတ်ပို့
#### ဂီတကလပ်
* Dim အဖြစ် Sivakorn Lertchuchot (Guy)
* Earn အဖြစ် Rachanun Mahawan (Film)

#### ပန်းပွားအဖွဲ့
* Green အဖြစ် Korawit Boonsri (Gun)
* ဆာရာဝပ့်ညီ Phukong အဖြစ် Thanatsaran Samthonglai (Frank)
* Pear အဖြစ် Pattranite Limpatiyakorn (Love)

#### တိုင့်အနီးကလူများ
* တိုင့်အစ်ကို Type အဖြစ် Jirakit Kuariyakul (Toptap)
* တိုင့်သူငယ်ချင်း Fong အဖြစ် Thanawat Rattanakitpaisan (Khaotung)
* တိုင့်သူငယ်ချင်း Ohm အဖြစ် Chayakorn Jutamat (JJ)

#### ဆာရာဝပ့်အနီးကလူများ
* ဆာရာဝပ့် သူငယ်ချင်း Boss အဖြစ် Chanagun Arpornsutinan (Gunsmile)
* ဆာရာဝပ့် သူငယ်ချင်း Man အဖြစ် Chinnarat Siripongchawalit (Mike)

#### အခြား
* Mil အဖြစ် Sattabut Laedeke (Drake)

### ဧည့်သည်သရုပ်ဆောင်များ
* အပိုင်းနှစ်တွင် Watchara Sukchum (Jennie)
* အပိုင်း ၁၊ ၂၊ ၄တွင် Fang အဖြစ် Phakjira Kanrattanasoot (Nanan)

## ဇာတ်ဝင်တေး
မူလဇာတ်ဝင်တေး "ยังคู่กัน" (Yang Koo Gun) က Joox Thailand ၏ Top 100 စာရင်းတွင် သုံးပတ်ဆက်တိုက် (၃၁၊ ၃၂၊ ၃၃) နံပါတ်တစ်နေရာ ချိတ်သည်။ အပတ်စဉ် ၃၂၏ Top 20 Social Chart တွင်လည်း ပထမနေရာရသည်။

## ကိုးကား
## ပြင်ပလင့်ခ်များ
* *Still 2gether* on GMM 25 website 
* *Still 2gether*  on LINE TV
* GMMTV

ကဏ္ဍ:ထိုင်း BL ဇာတ်လမ်းတွဲများ
ကဏ္ဍ:GMMTV ရုပ်သံဇာတ်လမ်းတွဲများ
ကဏ္ဍ:ထိုင်းနိုင်ငံရှိ ဖျော်ဖြေရေး
ကဏ္ဍ:ထိုင်း ရုပ်ရှင်ဇာတ်ကားများ
မေဓဝိန ဩဘာသ-‌အီယမခစရ

**Win** () ဟူသော အမည်နှင့် လူသိများသည့် **မေတာဝိန ဩပါသ ဣအမ္မကာဇရဏ** (, , အသံထွက်: ​မေထာဝိ(န်) အိုဖာ့တ်အီယမ်ခကျောန်း; ၂၁ ဖေဖော်ဝါရီ ၁၉၉၉ မွေး) သည် ထိုင်း-တရုတ်နွယ်ဖွား ထိုင်းသရုပ်ဆောင်တစ်ဦး ဖြစ်သည်။ ၎င်း၏ ပွဲဦးထွက်ဇာတ်ကား *2gether: The Series* နှင့် *Still 2gether* တို့မှ ခေါင်းဆောင်မင်းသား Tine အဖြစ် သိကြသည်။

၂၀၂၁ အတွင်း ထွက်ရှိလာမည့် *F4 Thailand* ဇာတ်လမ်းတွဲတွင် F4 အဖွဲ့ဝင် Kavin (နိရှိကာဒို ဆိုဂျီရို) အဖြစ် ပါဝင်သရုပ်ဆောင်ထားသည်။

## ငယ်ဘဝနှင့် ပညာရေး
မေတာဝိနကို ထိုင်းနိုင်ငံ၊ ဘန်ကောက်မြို့တွင် မွေးဖွားသည်။ မွေးချင်းလေးယောက်အနက် တတိယမြောက်သား ဖြစ်သည်။ ပညာရတကျောင်းမှ အထက်တန်းအောင်ပြီး၊ အမေရိကန်ပြည်ထောင်စု အိုင်အိုဝါရှိ Belmond–Klemme Community School District တွင် နိုင်ငံတကာ exchange ကျောင်းသားအဖြစ် သွားရောက်သင်ကြားရသည်။ ထိုစဉ်ကာလအတွင်း ကျောင်း၏နာမည်ကြီး စည်းချက်တူရိယာတီး ဓမ္မတေးအဖွဲ့ဝင်အဖြစ် ပါဝင်ခဲ့သည်။ General Educational Development (GED) စာမေးပွဲလည်း အောင်မြင်ခဲ့သည်။ လက်ရှိတွင် ဓမ္မသတ် တက္ကသိုလ်၌ စီးပွားရေးပညာ ဘွဲ့ကြိုတန်း တက်ရောက်လျက်ရှိသည်။

## ရိုက်ကူးမှုစာရင်း
### ရုပ်သံ
### တေးသရုပ်ဖော်
## တေးသံသွင်း
## ဆုများနှင့် ဆန်ခါတင်စာရင်း
## ကိုယ်ပိုင်ဘဝ
Velence တံဆပ်ဖြင့် T-shirt များ ရောင်းချသော ကုမ္ပဏီ၏ CEO တစ်ယောက်ဖြစ်ပြီး၊ ၂၀၂၀ ဇွန်လမှစတင်ကာ သူ၏အစ်မ မင်တြာနှင့် ပူးတွဲကာ Souri အမည်ဖြင့် မုန့်လုပ်ငန်းလည်း လုပ်ကိုင်သည်။

## ကိုးကား
## ပြင်ပလင့်ခ်များ
* 
* 
* 

ကဏ္ဍ:၁၉၉၉ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ထိုင်း အမျိုးသား သရုပ်ဆောင်များ
ကဏ္ဍ:ထိုင်း အဆိုတော်များ
ကဏ္ဍ:GMMTV အနုပညာရှင်များ
ထနတ်သရာန သမ္မထောင်လေ

**ထနတ်သရာန သမ္မထောင်လေ** (, ) ခေါ် **Frank** () (၁၂ ဇူလိုင် ၂၀၀၀ မွေး) သည် ထိုင်းသရုပ်ဆောင်တစ်ဦး ဖြစ်သည်။ '''Cause You're My Boy* (၂၀၁၈) တွင် တီး အဖြစ်လည်းကောင်း၊ *Blacklist* (၂၀၁၉) တွင် ဘန်တဒ် အဖြစ်လည်းကောင်း၊  *2gether: The Series'' (၂၀၂၀) တွင် ဖူခေါင် အဖြစ်လည်းကောင်း လူသိများသည်။

## ငယ်ဘဝနှင့် ပညာရေး
ထိုင်းနိုင်ငံ၊ လွယ်ခရိုင်၌ မွေးဖွားသည်။ လက်ရှိတွင် ပဉ္စဝုဓ နည်းပညာကောလိပ်၌ မော်တော်ကားသက်မွေးပညာ တက်ရောက်သင်ကြားလျက်ရှိသည်။

## ရိုက်ကူးမှုစာရင်း
### ရုပ်သံ
### တေးသရုပ်ဖော်
## ကိုးကား
## ပြင်ပလင့်ခ်များ
* 
* 
* 

ကဏ္ဍ:၂၀၀၀ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ထိုင်း အမျိုးသား သရုပ်ဆောင်များ
ကဏ္ဍ:GMMTV အနုပညာရှင်များ
Water Boyy: The Series

***Water Boyy: The Series*** သည် အမည်တူ ရုပ်ရှင် *Waterboyy* (၂၀၁၅) ကို ဇာတ်လမ်းတွဲအဖြစ် ပြန်လည်ရိုက်ကူးပုံဖော်သည့် ၂၀၁၇ ထိုင်း ရုပ်သံဇာတ်လမ်းတွဲ တစ်ပုဒ်ဖြစ်ပြီး၊ Earth Pirapat၊ New Thitipoom၊ White Nawat၊ Piglet Charada၊ Victor Chatchawit၊ Fon Sananthachat တို့ ပါဝင်သရုပ်ဆောင်ထားသည်။

ဒါရိုက်တာ ရာရှစ် ကုသောကုလသီရိ ရိုက်ကူးပြီး GMMTV က ထုတ်လုပ်သော ဤ ဇာတ်ကားသည် ၂၀၁၇ ခုနှစ် မတ်လ ၂ရက်နေ့က ကြေညာခဲ့သည့် "6 Natures+"  အစီအစဉ်အရ ၂၀၁၇ခုနှစ်အတွင်း GMMTV က ထုတ်လွှင့်မည့် ဇာတ်ကား ၆ကားအနက် တစ်ကားအပါအဝင်ဖြစ်သည်။ ၂၀၁၇၊ ဧပြီလ ၉ရက်နေ့မှ စတင်ကာ One31 နှင့် LINE TV တို့က အပတ်စဉ် တနင်္ဂနွေနေ့ ၁၇:၀၀ နာရီနှင့် ၁၉:၀၀ နာရီတို့တွင် အသီးသီး ထုတ်လွှင့်ရာ ဇူလိုင်လ ၉ရက်နေ့တွင် ဇာတ်သိမ်းသည်။

## သရုပ်ဆောင်များနှင့် ဇာတ်ကောင်များ
ဤဇာတ်လမ်းတွဲမှ သရုပ်ဆောင်များမှာ အောက်ပါအတိုင်း ဖြစ်သည်။

### အဓိက
* Waii အဖြစ် Pirapat Watthanasetsiri (Earth)
* Apo အဖြစ် Thitipoom Techaapaikhun (New)
* Fah အဖြစ် Nawat Phumphotingam (White)
* Pan အဖြစ် Charada Imraporn (Piglet)
* Min အဖြစ် Chatchawit Techarukpong (Victor)
* Wan အဖြစ် Sananthachat Thanapatpisal (Fon)

### ဇာတ်ပို့
* Put အဖြစ် Weerayut Chansook (Arm)
* Sung အဖြစ် Krittanai Arsalprakit (Nammon)
* Kluay အဖြစ် Tanutchai Wijitwongthong (Mond)
* Achi အဖြစ် Tytan Teepprasan
* Namkaeng အဖြစ် Apichaya Saejung (Ciize)
* Teer အဖြစ် Dom Hetrakul
* Kan အဖြစ် Jirakit Kuariyakul (Toptap)
* Mai အဖြစ် Phakjira Kanrattanasood (Nanan)
* George အဖြစ် Nattapat Sakullerphasuk (Fil)
* Aom အဖြစ် Sutthipha Kongnawdee (Noon)

### ဧည့်သည်သရုပ်ဆောင်
* Bully အဖြစ် Surat Permpoonsavat (Yacht)

## ဇာတ်ဝင်တေး
## ကိုးကား
## ပြင်ပလင့်ခ်များ
* *Water Boyy: The Series* on GMM 25 website 
* *Water Boyy: The Series*  on LINE TV
* 

ကဏ္ဍ:ထိုင်း BL ဇာတ်လမ်းတွဲများ
ကဏ္ဍ:GMMTV ရုပ်သံဇာတ်လမ်းတွဲများ
ကဏ္ဍ:ထိုင်းနိုင်ငံရှိ ဖျော်ဖြေရေး
ကဏ္ဍ:ထိုင်း ရုပ်ရှင်ဇာတ်ကားများ
တဝါန် ဝိဟော်ခရတ်

**တဝန် ဝိဟောကရတန** (, ) ခေါ် **တေ** () (၂၀ ဇူလိုင် ၁၉၉၁ ဖွား) သည် ထိုင်း မော်ဒယ်သရုပ်ဆောင်၊ အစီအစဉ်တင်ဆက်သူတစ်ဦး ဖြစ်သည်။

စုဠာလင်္ကရဏတက္ကသိုလ်ထွက် တဝန်သည် ၂၀၁၄ခုနှစ်တွင် Bang Channel ၏ *Five Live Fresh* အစီအစဉ်တွင် တင်ဆက်သူအဖြစ် ပထမဆုံး ပါဝင်ခဲ့သည်။ ထိုနှစ်ထဲမှာပင် Room Alone 401-410 ဇာတ်လမ်းတွဲတွင် ရုပ်သံပွဲဦးထွက်အဖြစ် ပါဝင်ခဲ့ရာ CLEO မဂ္ဂဇင်း၏ ၂၀၁၄ခုနှစ်၌ အရွေးချယ်သင့်ဆုံး လူပျို ၅၀ စာရင်းဝင်သည်အထိ အောင်မြင်မှုများရရှိခဲ့သည်။

*Kiss:The Series* (၂၀၁၆) တွင် အဓိကဇာတ်ဆောင် Pete အဖြစ် ပါဝင်ခဲ့ပြီး၊ Kao အဖြစ် သရုပ်ဆောင်သူ Thitipoom Techaapaikhun နှင့် အတွဲချိတ်ပေးခံရသည်။ ၂၀၁၈တွင် GMMTV မှ အခြားသရုပ်ဆောင်များနှင့်အတူ School Rangers အစီအစဉ်၌ တင်ဆက်သူအသစ်အဖြစ် ဆောင်ရွက်ရသည်။ *Kiss Me Again* (၂၀၁၈)၊ *Our Skyy* (၂၀၁၈)၊ *Dark Blue Kiss* (၂၀၁၉) တို့တွင်လည်း Pete အဖြစ် သရုပ်ဆောင်ထားသည်။

## ငယ်ဘဝနှင့် ပညာရေး
ထိုင်းနိုင်ငံ၊ ဘန်ကောက်မြို့တွင် မွေးဖွားသည်။ သိပ္ပံနှင့် သင်္ချာတို့ကို တစိုက်မတ်မတ် လေ့လာခဲ့ပြီး၊ သွန်ကုလာဘ ဝိတ္တယလေကျောင်းမှ အထက်တန်းအောင်သည်။ မူလက ချူလာလောင်ကွန်းတက္ကသိုလ်၊ သိပ္ပံပညာမဟာဌာန၌ ဓာတုဗေဒအထူးပြု တက်ရောက်သင်ကြားသော်လည်း၊ နောက်ပိုင်းတွင် စီးပွားရေးပညာဌာနတွင် စီးပွားရေးပညာ ဘွဲ့ကြိုတန်း တက်ရောက်ခဲ့သည်။ ၂၀၁၂တွင် ကျင်းပသည့် ၆၈ကြိမ်မြောက် ချူလာ သမ္မဆတ် ရိုးရာ ဘောလုံးပြိုင်ပွဲ၌ ချုလာ Generation 5၏ ကျိုင်းကိုင်အဖြစ် ဆောင်ရွက်ရသည်။

## ဆောင်ရွက်ချက်များ
၂၀၁၄ခုနှစ်တွင် Bang Channel ၏ *Five Live Fresh* အစီအစဉ်အတွက် တင်ဆက်သူအသစ် ခြောက်ဦးအနက် တစ်ဦးအဖြစ် မိတ်ဆက်ပေးခံရသည်။ ထိုနှစ်အတွင်း *Room Alone 401-410* ဇာတ်လမ်းတွဲတွင် Warm အဖြစ် ဇာတ်ပို့နေရာက ပါဝင်သရုပ်ဆောင်ခဲ့သည်။ ''Ugly Duckling: Don't* (၂၀၁၅) တွင်လည်း ပါဝင်သရုပ်ဆောင်ခဲ့သကဲ့သို့၊ ၂၀၁၆ခုနှစ်ထွက် *U-Prince Series: The Foxy Pilot* နှင့် *Kiss:The Series* တို့တွင်လည်း ပါဝင်သရုပ်ဆောင်ခဲ့သည်။

၂၀၁၇တွင် *Secret Seven: The Series* ဇာတ်လမ်းတွဲ၌ အဓိကဇာတ်ဆောင် Alan အဖြစ် သရုပ်ဆောင်ခဲ့သည်။ *Kiss Me Again* (၂၀၁၈)၊ *Dark Blue Kiss* (၂၀၁၉) တို့တွင် Pete အဖြစ် သရုပ်ဆောင်ရာ လူသိများလာသည်။ *3 Will Be Free* (၂၀၁၉) တွင်လည်း Shin အဖြစ် ပါဝင်ခဲ့သည်။

၂၀၂၀တွင် *I'm Tee, Me Too'' ဇာတ်လမ်းတွဲ၌ Teedo အဖြစ် သရုပ်ဆောင်ထားသကဲ့သို့၊ The Gifted: Graduation တွင်လည်း ဧည့်သည်သရုပ်ဆောင်အဖြစ် ပါဝင်ထားသည်။

## ရိုက်ကူးမှုစာရင်း
### ရုပ်သံ
## တေးသံသွင်း
## ဆုများနှင့် ဆန်ခါတင်စာရင်း
## ကိုယ်ပိုင်ဘဝ
၂၀၁၇ခုနှစ် ဇွန်လ ၂၉ရက်တွင် ဘောဝေါန္နိဝေတ ဝိဟာရ၌ ရဟန်းခံခဲ့သည်။

## ကိုးကား
## ပြင်ပလင့်ခ်များ
*
*
*
*

ကဏ္ဍ:၁၉၉၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ထိုင်း အမျိုးသား သရုပ်ဆောင်များ
ကဏ္ဍ:ထိုင်း အဆိုတော်များ
ကဏ္ဍ:GMMTV အနုပညာရှင်များ
Kiss Me Again (ရုပ်သံဇာတ်လမ်းတွဲ)

***Kiss Me Again*** (, ) သည် Fon Sananthachat၊ March Chutavuth၊ Thanaerng Kanyawee၊ Mond Tanutchai၊ New Thitipoom၊ Tay Tawan၊ Pango Jintanutda နှင့် Earth Pirapat တို့ ပါဝင်သရုပ်ဆောင်ထားသည့် ၂၀၁၈ ထိုင်းဇာတ်လမ်းတွဲတစ်ပုဒ် ဖြစ်သည်။

ဒါရိုက်တာ ဝီရစိတ္တ ထောင်ဇီလ ရိုက်ကူးပြီး GMMTV နှင့် Housestories 8 တို့ ပူးပေါင်းထုတ်လုပ်သည့် ဤ ဇာတ်ကားသည် ၂၀၁၈ခုနှစ် ဖေဖော်ဝါရီလ ၁ရက်နေ့က ကြေညာခဲ့သည့် "Series X"  အစီအစဉ်အရ ၂၀၁၈ခုနှစ်အတွင်း GMMTV က ထုတ်လွှင့်မည့် ဇာတ်ကား ၁၀ကားအနက် တစ်ကားအပါအဝင် ဖြစ်သည်။ GMM 25 နှင့် LINE TV တို့က ၂၀၁၈၊ ဧပြီလ ၂၂ရက်မှစတင်ကာ အပတ်စဉ် တနင်္ဂနွေနေ့ ၂၀:၃၀ နာရီနှင့် ၂၂: ၃၀ နာရီတို့တွင် အသီးသီး ထုတ်လွှင့်ပြသခဲ့ရာ ဇူလိုင်လ ၂၂ရက်တွင် ဇာတ်သိမ်းသည်။

## သရုပ်ဆောင်များနှင့် ဇာတ်ကောင်များ
ဤဇာတ်လမ်းတွဲတွင် ပါဝင်သည့် သရုပ်ဆောင်များမှာ အောက်ပါအတိုင်းဖြစ်သည်။

### အဓိက
* Sananthachat Thanapatpisal (Fon) as Sanwan
* Chutavuth Pattarakampol (March) as R
* Kanyawee Songmuang (Thanaerng) as Sanson
* Tanutchai Wijitwongthong (Mond) as Matt
* Thitipoom Techaapaikhun (New) as Kao
* Tawan Vihokratana (Tay) as Pete
* Jintanutda Lummakanon (Pango) as Sansuay
* Pirapat Watthanasetsiri (Earth) as So

### ဇာတ်ပို့
* Lapassalan Jiravechsoontornkul (Mild) as Sandee
* Jirakit Thawornwong (Mek) as Thada
* Worranit Thawornwong (Mook) as Sanrak
* Thanaboon Wanlopsirinun (Na) as Win
* Sattaphong Phiangphor (Tao) as Na
* Phurikulkrit Chusakdiskulwibul (Amp) as Pat
* Chanagun Arpornsutinan (Gunsmile) as Wayu
* Nachat Juntapun (Nicky) as June
* Alysaya Tsoi (Alice) as Sinee
* Krittanai Arsalprakit (Nammon) as Prize
* Juthapich Inn-Chan (Jamie) as Mint
* Pop Khamgasem as Chacha
* Chiwpreecha Thitichaya (Chat) as Sanwan's friend
* Kaimook Apasiri as Angie
* Pluem Pongpisal as Rain
* Natticha Chantaravareelekha (Fond) as Gift
* Suphakorn Sriphothong (Pod) as Sun
Gawin Caskey (Fluke)
* Saitharn Niyomkarn as a mother
* Phatchara Tubthong (Kapook) as Nicole
* Krittaphat Chanthanaphot as Pete's father
* Benja Singkharawat (Yangyi) as Kao's mother

### ဧည့်သည်သရုပ်ဆောင်
* Achirawich Saliwattana (Gun) as Rit

## ဇာတ်ဝင်တေး
## ကိုးကား
## ပြင်ပလင့်ခ်များ
* *Kiss Me Again*  on LINE TV
* 
* GMMTV

ကဏ္ဍ:GMMTV ရုပ်သံဇာတ်လမ်းတွဲများ
ကဏ္ဍ:ထိုင်း ရုပ်ရှင်ဇာတ်ကားများ
ကဏ္ဍ:ထိုင်းနိုင်ငံရှိ ဖျော်ဖြေရေး